Gofal plant a chwarae: rhybudd lefel 4 cwestiynau cyffredin | LLYW.CYMRU\nGofal plant a chwarae: rhybudd lefel 4 cwestiynau cyffredin\nCanllawiau i rieni a darparwyr gofal plant o dan lefel rhybudd 4.\nMynediad at ofal plant\nY cynnig gofal plant:\nA fyddaf yn dal i allu defnyddio gwasanaethau gofal plant a chwarae?\nByddwch, bydd gwasanaethau gofal plant yn dal i fod ar gael, gan gynnwys gofal dydd, gwarchod plant, gofal sesiynol, crèche; darpariaeth y tu allan i’r ysgol/yn ystod y gwyliau gan Dechrau’n Deg. Bydd nanis hefyd yn gallu parhau i ddarparu gofal plant. Bydd gwersylloedd gweithgareddau diwrnod cyfan neu hanner diwrnod hefyd yn gallu aros ar agor yn ystod y gwyliau ysgol. Gall plant hefyd barhau i gael darpariaeth gwaith chwarae a oruchwylir gan staff, fel sesiynau chwarae mynediad agored.\nBydd pob darparwr gwaith chwarae a gofal plant, gan gynnwys gofal plant Dechrau’n Deg, yn gallu aros ar agor a chynnig eu gwasanaethau arferol, gan gynnwys darpariaeth yn ystod y gwyliau ysgol. Mae hyn yn cynnwys darparwyr gwaith chwarae a gofal plant sy’n gweithredu o safleoedd ysgol, canolfannau cymunedol, mannau addoli, canolfannau hamdden a lleoliadau chwaraeon.\nCeir canllawiau i helpu lleoliadau gofal plant sicrhau bod eu gwasanaethau yn ddiogel. Ni ddisgwylir i’r canllawiau hynny newid ar hyn o bryd, ond byddwn yn eu hadolygu’n rheolaidd. Mae’r canllawiau ar gyfer gweithredu lleoliadau chwarae mynediad agored yn parhau i fod ar waith ac ni fyddant yn newid.\nMae fy narparwr gofal plant mewn awdurdod lleol gwahanol i’r un lle’r ydym yn byw. A gaf deithio i gael gofal plant i’m plentyn?\nCewch, gallwch deithio i ddarparu, sicrhau neu gael gofal plant. Mae hynny’n cynnwys teithio rhwng Cymru a Lloegr i gael gofal plant. Fodd bynnag, dylech gofio am yr haenau sydd ar waith yn Lloegr a’r gwahaniaethau o ran cyfyngiadau rhwng ardaloedd yn Lloegr a’r cyfyngiadau Lefel 4 yng Nghymru.\nA allaf symud fy mhlentyn i leoliad gofal plant gwahanol?\nRydym yn gobeithio y bydd darparwyr gofal plant, gan gynnwys darpariaeth Dechrau’n Deg, yn parhau i fod ar agor ar bob Lefel o’n hymateb i’r feirws ac na fydd angen i rieni symud plant rhwng lleoliadau. Bydd angen ichi drafod â’ch darparwr gofal plant ynghylch faint o rybudd y bydd angen ichi ei roi i symud eich plentyn o’r lleoliad.\nA fydd modd i fy mhlentyn fynychu mwy nag un lleoliad, er enghraifft lleoliad gofal dydd a gwarchodwr plant?\nBydd, cyhyd â’ch bod yn ystyried y risgiau i chi eich hunain ac i’r lleoliadau gwahanol, a’ch bod yn fodlon bod y lleoliadau’n gweithredu yn unol â chanllawiau Llywodraeth Cymru ar gadw pawb yn ddiogel. Dylai’r holl leoliadau dan sylw hefyd fod yn ymwybodol bod y plentyn yn mynychu mwy nag un lleoliad.\nOs daw eich plentyn yn symptomatig, byddai angen iddo stopio mynd i’r ddau leoliad, a byddai angen i chi roi gwybod i’r ddau leoliad. Os gofynnir i’ch plentyn hunanynysu gan ei fod wedi dod i gysylltiad agos â rhywun sydd wedi cael prawf positif, ni ddylai fynd i’r lleoliad arall chwaith a dylech roi gwybod i’r lleoliad arall hwnnw.\nRwy’n defnyddio darparwr gofal plant sydd wedi’i leoli ar safle ysgol. A fyddant yn parhau i fod ar agor?\nDylai’r lleoliadau hyn allu parhau i fod ar agor fel arfer.\nRwy’n defnyddio darparwr gofal plant sydd wedi’i leoli mewn neuadd gymunedol/neuadd eglwys/canolfan hamdden/lleoliad chwaraeon. A fyddant yn parhau i fod ar agor?\nGall gwasanaethau gofal plant sy’n cael eu rhedeg yn y mathau hyn o leoliadau barhau i fod ar agor fel arfer yn Lefel 4.\nA allaf ddefnyddio teulu neu ffrindiau fel gofal plant anffurfiol?\nGallwch, ond dim ond pan nad oes opsiynau eraill ar gael y dylid defnyddio'r math hwn o ofal plant. Ni ddylai plant fynd i gael gofal y tu allan i'w cartref os ydynt yn sâl, ac ni ddylent gael gofal gan unrhyw un sy'n sâl chwaith. Ni ddylai oedolion sy'n danfon plant i leoliad gofal plant fynd i mewn i gartref rhywun arall.\nGall parciau aros ar agor ar gyfer ymarfer corff yn yr awyr agored. Gallwch fynd i barciau gydag aelodau o’ch aelwyd ond ni ddylech drefnu i gwrdd ag aelwydydd eraill yno.\nFodd bynnag, bydd rhai rhannau o barciau fel cyrtiau chwaraeon, parciau sglefrio, lawntiau bowls a chyrsiau golff (gan gynnwys cyrsiau golff bach) wedi cau.\nMae angen i weithredwyr parciau a meysydd chwarae ddilyn y canllawiau sydd ar gael er mwyn gallu aros ar agor.\nA yw meysydd chwarae i blant ar agor?\nYdyn. Mae chwarae yn yr awyr agored yn cynnig manteision sylweddol i blant ac mae cadw parciau a meysydd chwarae ar agor yn cefnogi iechyd a llesiant meddyliol a chorfforol plant. Mae llai o risg o drosglwyddo’r coronafeirws mewn amgylcheddau awyr agored.\nFodd bynnag, ni ellir dileu’r risg yn llwyr, ac mae rhieni a gwarchodwyr yn cael eu hannog i sicrhau nad yw meysydd chwarae yn mynd yn rhy brysur, gan gymryd cyfrifoldeb dros gadw pellter cymdeithasol, yn enwedig ar gyfer oedolion a phlant dros 11 oed. Yn benodol, rhaid i chi beidio â threfnu i gwrdd ag aelwydydd eraill mewn meysydd chwarae ac ni ddylech gymdeithasu yno.\nRydym hefyd yn eich annog i olchi eich dwylo neu eu diheintio yn rheolaidd, i beidio â bwyta nac yfed mewn parciau, gan lanhau’r offer gyda’ch clytiau diheintio eich hun. Dylech gadw’r niferoedd yn isel mewn parciau ac ar yr offer drwy gymryd eich tro neu ddefnyddio parciau ar adegau llai prysur.\nA fydd plant yn cael chwarae y tu allan yn y stryd yn eu cymunedau?\nByddant, os nad oes ganddynt fan arall lle gallant chwarae yn yr awyr agored, os yw hi’n ddiogel iddynt wneud hynny a’u bod yn cael eu goruchwylio’n briodol gan oedolion. Mae chwarae yn yr awyr agored yn cynnig manteision sylweddol i blant ac mae gallu chwarae y tu allan yn cefnogi iechyd a llesiant meddyliol a chorfforol plant. Mae llai o risg o drosglwyddo’r coronafeirws mewn amgylcheddau awyr agored.\nGall plant chwarae y tu allan gydag aelodau o’r haelwyd neu eu swigen eu hunain ond ni ddylent drefnu i gwrdd â phlant o aelwydydd eraill. Mae hyn yn berthnasol i blant o dan 11 oed yn ogystal â phlant dros 11 oed. Pan fo plant yn ddigon hen i ddeall y rheolau, dylid eu hannog i’w dilyn ac osgoi cymysgu â phlant eraill y tu allan i’w haelwyd neu swigen.\nMae hyn hefyd yn berthnasol pan fo plant yn yr un ‘swigen neu ddosbarth ysgol’, gan ei bod yn debygol y bydd mwy o reolaeth a threfn wrth iddynt chwarae yn yr ysgol, a llai o debygolrwydd iddynt ddod i gysylltiad anfwriadol â phobl o du allan i’r swigen.\nA fydd modd inni ddefnyddio Gwasanaethau Cymorth i Deuluoedd o hyd?\nBydd. Bydd Gwasanaethau Cymorth i Deuluoedd yn parhau i fod ar gael.\nNi chaniateir i aelwydydd gymysgu â’i gilydd o dan gyfyngiadau Lefel 4 (ac eithrio mewn amgylchiadau cyfyngedig iawn – gweler yr eithriadau isod). Ni chaniateir i bobl ymgynnull dan do nac yn yr awyr agored ac mae hyn yn cynnwys gweithgareddau fel grwpiau Sgowtiaid, grwpiau rhieni a phlant bach a dosbarthiadau dawnsio. Mae hyn yn adlewyrchu’r ffaith na ddylai pobl, gan gynnwys plant, fod yn treulio amser gyda phobl nad ydynt yn byw gyda nhw oni bai fod hynny’n hanfodol.\nEithriadau i’r rheol hon\nGall clybiau a ddefnyddir fel gofal plant barhau fel arfer os ydynt yn gweithredu o safleoedd sydd â hawl i fod ar agor ar gyfer gofal plant o dan y rheoliadau, ee gofal plant cofleidiol neu ofal plant yn ystod y gwyliau sy’n gweithredu o neuaddau cymunedol, neuaddau eglwysi, canolfannau hamdden a lleoliadau chwaraeon.\nMae fy mhlentyn yn gymwys i gael cyllid o dan y Cynnig Gofal Plant, ond bydd y darparwr yn cau oherwydd y cyfyngiadau ychwanegol. Beth allaf ei wneud ar gyfer gofal plant?\nOs yw’r lleoliad yr ydych yn ei ddefnyddio fel arfer yn cau oherwydd y cyfyngiadau ychwanegol, gallwch symud eich plentyn i leoliad cofrestredig arall sydd wedi cofrestru i ddarparu’r Cynnig. Bydd lle’r plentyn yn cael ei ariannu yn y lleoliad newydd. Gallwch ofyn i’ch awdurdod lleol, drwy eu Gwasanaeth Gwybodaeth i Deuluoedd, am gyngor ar beth i’w wneud.\nYn ystod y cyfnod clo cenedlaethol yn y gwanwyn a’r haf, cefais ofal plant a ariannwyd gan y Llywodraeth ar gyfer fy mhlentyn (naill ai am fy mod yn weithiwr hanfodol neu am fod yr awdurdod lleol yn cytuno bod hynny er budd gorau fy mhlentyn/plant). A allaf gael gofal plant a ariennir gan y Llywodraeth yn ystod y cyfyngiadau Lefel 4?\nNa allwch. Ni fydd unrhyw ofal plant am ddim yn ystod y cyfnod hwn, ac eithrio ar gyfer rhieni a phlant sy’n gymwys i gael cymorth o dan gynllun Dechrau’n Deg a Chynnig Gofal Plant Llywodraeth Cymru.\nNi allaf weithio oherwydd bod y cwmni/busnes yr wyf yn gweithio iddo wedi cau o ganlyniad i’r cyfyngiadau ychwanegol. A allaf dderbyn y Cynnig Gofal Plant o hyd?\nOs oes gennych gontract cyflogaeth o hyd (er enghraifft, efallai eich bod i ffwrdd o’r gweithle dros dro ac yn cael cymorth gan Lywodraeth y DU), gallwch barhau i dderbyn y Cynnig ond dylech roi gwybod i’ch awdurdod lleol os bydd eich trefniadau gwaith neu eich incwm yn newid.\nMae’r cyfyngiadau ychwanegol yn golygu fy mod i bellach yn gweithio llai o oriau ac yn ennill llai na’r trothwy enillion gofynnol ar gyfer y Cynnig. A allaf dderbyn y Cynnig Gofal Plant o hyd?\nOs oes gennych gontract cyflogaeth o hyd (er enghraifft, efallai eich bod yn gweithio llai o oriau nawr ac yn cael cymorth gan Lywodraeth y DU fel cyflogai neu berson hunangyflogedig), gallwch barhau i dderbyn y Cynnig ond dylech roi gwybod i’ch awdurdod lleol os bydd eich trefniadau gwaith neu eich incwm yn newid.\nA oes rhaid imi gyfyngu fy ngwasanaethau gofal plant a chwarae mewn unrhyw ffordd yn ystod y cyfyngiadau Lefel 4, er enghraifft o ran nifer y plant?\nNac oes, gall y ddarpariaeth barhau yn unol â chanllawiau presennol Llywodraeth Cymru, sy’n pwysleisio ei bod yn bwysig i leoliadau gymryd camau lliniaru i atal rhag trosglwyddo’r coronafeirws.\nRwy’n rhedeg clwb ar ôl yr ysgol, a allaf weithredu?\nGallwch, cyhyd â’ch bod yn gallu parhau i weithredu o’ch safle arferol.\nRwy’n darparu gofal cofleidiol, a allaf weithredu?\nMae fy narpariaeth wedi’i lleoli mewn neuadd gymunedol, a allaf weithredu o hyd?\nGallwch. Gall y mathau hyn o safleoedd barhau i fod ar agor ar gyfer gofal plant.\nMae fy narpariaeth wedi’i lleoli mewn neuadd eglwys/neuadd capel/canolfan hamdden/lleoliad chwaraeon, a allaf weithredu o hyd?\nGallwch, mae’r mathau hyn o safleoedd yn gallu parhau i aros ar agor ar gyfer gofal plant.\nNi allaf weithredu yn y ffordd y byddwn fel arfer oherwydd Covid-19 (ee, mae fy staff yn gorfod hunanynysu neu ni allaf fynd i’r safleoedd lle byddai fy ngwasanaethau’n cael eu cynnal fel arfer). A allaf gael unrhyw gyllid i fy helpu drwy’r cyfnod hwn?\nGall cyllid y Cynnig Gofal Plant barhau i gael ei dalu ar sail yr oriau a drefnwyd mewn rhai amgylchiadau pan fo Covid-19 yn amharu ar wasanaethau gofal plant. Bydd eich awdurdod lleol yn gallu darparu rhywfaint o gyllid i helpu â chostau ychwanegol neu golled incwm a wynebwch o ganlyniad i Covid-19. Dylech gysylltu â’ch awdurdod lleol a thrafod hyn â nhw.\nMae manylion yr ystod lawn o gymorth i fusnesau i’w gweld yma.\nBeth fydd effaith y cyfyngiadau ychwanegol ar ddarpariaeth Dechrau’n Deg yn ystod y cyfnod hwn?\nBydd lleoliadau Dechrau’n Deg yn parhau i fod ar agor yn ystod cyfyngiadau Lefel 4 cyhyd â bod hyn yn ymarferol ac yn ddiogel i’r plant ac i’r staff. Felly, dylai plant allu mynd i leoliadau gofal plant Dechrau’n Deg fel arfer. Rydym yn disgwyl y bydd y rhan fwyaf o wasanaethau cymorth Dechrau’n Deg yn parhau ar ryw ffurf ond efallai y bydd yn anochel i hyn darfu rhywfaint ar y gwasanaethau.\nRwy’n byw ac yn gweithio mewn ardaloedd awdurdodau lleol gwahanol. A gaf deithio i fy lleoliad gofal plant i weithio er ei fod mewn awdurdod lleol arall?\nCewch. Gallwch deithio i ddarparu, cael neu dderbyn gofal plant. Mae hynny’n cynnwys teithio rhwng Cymru a Lloegr i ddarparu gofal plant. Fodd bynnag, bydd angen ichi gofio am yr haenau sydd ar waith yn Lloegr a’r gwahaniaethau mewn cyfyngiadau rhwng ardaloedd yn Lloegr a’r cyfyngiadau Lefel 4 yng Nghymru.\nA fydd rhai o fy ngweithlu yn gorfod eu gwarchod eu hunain?\nCanllawiau i pobl, gan gynnwys plant, sy'n wynebu risg uchel iawn o ddatblygu salwch difrifol os ydynt yn dod i gysylltiad â'r coronafeirws, gan fod ganddynt gyflwr iechyd difrifol iawn yn barod.\nAr gyfer staff sydd eisoes yn eu gwarchod eu hunain neu sy’n poeni fod risg uwch iddynt ddatblygu symptomau mwy difrifol, dylid cwblhau’r asesiad risg COVID-19 ar gyfer y gweithlu. Caiff staff eu hannog i rannu’r canlyniadau â’u cyflogwyr a all wedyn gymryd camau priodol.\nA gaf hawlio cymorth y Cynllun Cefnogi Swyddi os bydd fy ngweithle ar gau neu os caiff fy oriau gwaith eu lleihau?\nGwelwch ein tudalennau ar gymorth ariannol.\nRwy’n hunan-gyflogedig, a allaf gael grant gan y Llywodraeth i dalu am fy ngholledion?\nA allaf dderbyn myfyrwyr ar leoliad o hyd os ydynt yn gweithio yn fy lleoliad fel rhan o’r broses o gyflawni eu cymhwyster, yn ogystal â’r aseswyr sy’n eu hasesu?\nGallwch, caiff myfyrwyr ar leoliad eu hystyried yn staff a byddai aseswyr o ddarparwyr hyfforddi yn cael eu hystyried yn ymwelwyr hanfodol er mwyn sicrhau y gall ymarferwyr ennill eu cymwysterau. Mae Gofal Cymdeithasol Cymru wedi darparu cyngor ar sut i wneud hyn yn ddiogel.


Coinbase i Wneud i Crypto Weithio i Fusnesau Bach - BitcoinEthereumNews.com\nMae Coinbase, un o'r prif lwyfannau cyfnewid crypto wedi cychwyn stondin #WeAcceptCrypto ar gyfer busnesau bach a gwneud y trafodiad wrth law. Mae cwmnïau bach, sy'n cael eu trwytho gan bersonoliaethau a barn unigryw perchnogion a defnyddwyr, yn chwarae rhan bwysig wrth sefydlu cymeriad cymunedau ledled y byd.\nMaen nhw hefyd wedi'u hadeiladu o'r gwaelod i fyny gan bobl sydd â gweledigaeth a breuddwyd. Mae hynny'n rhywbeth y bydd Coinbase bob amser yn ei gefnogi. Un enghraifft o'r fath yw newid i crypto o fancio traddodiadol, a allai roi buddion ac enillion gwirioneddol, fel y dangosir gan Coinbase Commerce. Pan fydd busnes yn derbyn USDC trwy'r fersiwn Masnach a reolir gan Coinbase, dim ond ffi o 1% o ffi trafodiad y bydd yn ei dalu, o'i gymharu â'r 2.5 y cant i 3.5 y cant a delir gan y cwmni cardiau credyd nodweddiadol.\nBydd perchennog y cwmni'n gallu trosi'r USDC yn Ddoleri'r UD am ddim a'i dynnu'n ôl i'r cyfrif heb unrhyw gost ychwanegol. Gall y perchennog hefyd storio'r un peth yn y cyfrif Coinbase a chasglu cymhellion. Efallai y bydd hyn yn teimlo fel arbediad bach, erbyn pan fydd miloedd o drafodion lluosog bob wythnos, bydd llawer o arian. Gall perchnogion ail-fuddsoddi'r arian a fyddai'n helpu yn nhwf y busnes. Dyma hanfod y “Rydym yn Derbyn Crypto”.\nOs ydych chi'n gweithio mewn busnes bach yn derbyn trafodion crypto:\nGallwch ddefnyddio #WeAcceptCrypto i dagio llun o'ch cwmni ar Straeon Instagram, postiadau bwydo, neu Twitter.\nEfallai y bydd eich cwmni i'w weld ar un o wefannau cyfryngau cymdeithasol Coinbase.\nBydd y 1,000 o gwmnïau cyntaf sy'n defnyddio hashnodau yn cael dolen trwy DM gan Coinbase. Bydd Coinbase yn rhoi sticer ffenestr ganmoliaethus i'ch cwmni os ydych chi'n defnyddio'r ddolen i ddarparu'ch gwybodaeth cludo.\nOs ydych chi'n siopa mewn busnes bach yn derbyn trafodion crypto:\nGallwch ddefnyddio'r hashnodau #shopcrypto i rannu llun ohonoch chi'ch hun yn cefnogi cwmni bach sy'n derbyn crypto ar Instagram, Storïau Instagram, neu Twitter.\nEfallai y bydd eich swydd yn cael ei hail-rannu ar unrhyw un o wefannau cyfryngau cymdeithasol Coinbase.\nBydd y 1,000 o gwsmeriaid cyntaf sy'n defnyddio'r hashnodau yn cael dolen trwy DM gan Coinbase. Bydd Coinbase yn anfon bag tote am ddim atoch os byddwch chi'n llenwi'r ffurflen ac yn cyflwyno'ch gwybodaeth bostio.\nTags: busnesau, Coinbase, Crypto, bach, Gwaith


Gêm Dewch o hyd i'r trysor Ar-lein. Chwarae am ddim\nWedi chwarae: 5066\nChwaraewch y gêm Dewch o hyd i'r trysor Ar-lein:\nGêm Disgrifiad Dewch o hyd i'r trysor\nYmgolli mewn helfa drysor, ond cofiwch fod pob un ohonynt yn amddiffynwyr trysor yn dda - gwarchod. . Chwaraewch y gêm Dewch o hyd i'r trysor ar-lein.\nNodweddion technegol y gêm Dewch o hyd i'r trysor\nGêm Dewch o hyd i'r trysor Ychwanegodd: 31.12.2011\nMae'r gêm yn cael ei chwarae: 5066 amser\nGêm Rating: 3.07 allan 5 (27 amcangyfrifon)\nGemau fel y gêm Dewch o hyd i'r trysor\nLawrlwytho gêm Dewch o hyd i'r trysor\nEmbed y gêm Dewch o hyd i'r trysor ar eich gwefan:\nDewch o hyd i'r trysor\nI fewnosod y gêm Dewch o hyd i'r trysor ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Dewch o hyd i'r trysor, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Dewch o hyd i'r trysor, hefyd yn chwarae yn y gêm:


Mae ffermio 'cynnyrch uchel' yn gwneud llai o niwed i'r amgylchedd nag a dybid o'r blaen - a gallai helpu arbed cynefinoedd – Newyddion a Digwyddiadau, Prifysgol Bangor\nFodd bynnag, mae hynny'n cynnwys technegau ffermio dwys y tybid eu bod yn creu llygredd mawr, prinder dŵr ac erydu'r pridd. Mae'r astudiaeth a gafodd ei chyhoeddi heddiw yn y cylchgrawn Nature Sustainability yn dangos nad yw hynny'n wir o reidrwydd.\nMae gwyddonwyr wedi llunio mesurau ar gyfer rhai o'r "allanoldebau" mawr - megis allyriadau nwyon tŷ gwydr neu ddefnydd dŵr - a ddaw gyda systemau ffermio cynnyrch uchel-ac-isel ac maen nhw wedi cymharu costau amgylcheddol cynhyrchu swmp penodol o fwyd mewn gwahanol ffyrdd.\nCymharu'r costau yn ôl arwynebedd y tir a wnaed yn y gorffennol. Oherwydd bod ffermio cynnyrch uchel angen llai o dir i gynhyrchu'r un faint o fwyd, mae awduron yr astudiaeth yn dweud bod amcan rhy uchel wedi ei fwrw o effaith amgylcheddol y dull hwnnw.\nMae'r canlyniadau o bedwar sector ffermio mawr yn awgrymu, yn groes i ganfyddiadau llawer o bobl, fod amaethyddiaeth fwy dwys sy'n defnyddio llai o dir hefyd yn cynhyrchu llai o lygredd, yn colli llai o bridd ac yn defnyddio llai o ddŵr.\nFodd bynnag, mae'r tîm a wnaeth yr astudiaeth, o dan arweiniad gwyddonwyr o Brifysgol Caergrawnt, yn rhybuddio pe bai cynnyrch uwch yn cael ei ddefnyddio dim ond i gynyddu elw neu ostwng prisiau, byddai hynny'n cyflymu'r argyfwng sydd eisoes ar ein gwarthaf o ran diflaniad rhywogaethau.\n"Amaethyddiaeth sydd bennaf cyfrifol am golli bioamrywiaeth ar y blaned," meddai awdur arweiniol yr astudiaeth, Andrew Balmford, Athro Gwyddor Cadwraeth Adran Sŵoleg Caergrawnt. "Maen nhw'n dal i glirio cynefinoedd ar gyfer tir ffermio, a gadael llai fyth o le ar gyfer bywyd gwyllt."\n"Mae ein canlyniadau ni'n awgrymu y gellid defnyddio ffermio cynnyrch uchel i ateb y galw cynyddol am fwyd heb ddinistrio mwy o'r byd naturiol. Fodd bynnag, os ydym am warchod rhag difodiant enfawr, mae'n hollbwysig bod amaethyddiaeth yn defnyddio'r tir yn effeithlon a bod llai o dir gwyllt yn mynd o dan yr arad."\nCafodd yr astudiaeth ei chynnal gan dîm o wyddonwyr rhyngwladol, gan gynnwys Dave Chadwick, Athro Systemau Defnydd Tir Cynaliadwy yn yr Ysgol Gwyddorau Naturiol ym Mhrifysgol Bangor.\nYchwanegodd yr Athro Dave Chadwick "Mae'r astudiaeth hon yn dangos pa mor bwysig yw ystyried posibiliadau gwahanol lle mae defnydd tir yn y cwestiwn i gyflawni'r amrywiol nwyddau cyhoeddus sydd eu hangen ar gymdeithas.\nYn y gorffennol, beirniadwyd ffermio cynnyrch uchel oherwydd yr effaith ar yr amgylchedd. Ond mae ffermio cynnyrch uchel sy'n mabwysiadu technolegau newydd a'r arferion rheoli gorau i wella effeithlonrwydd o ran defnyddio adnoddau a lleihau ôl troed amgylcheddol y cynhyrchu'n golygu y bydd angen llai o dir i gynhyrchu'r un faint o fwyd, gan arbed tir er mwyn ei reoli'n fanteisiol, er enghraifft i ddiogelu a chynyddu stociau carbon y pridd, neu wella cynefinoedd ar gyfer planhigion ac anifeiliaid.\nNi wnaiff y dull arall o 'rannu'r tir', lle mae disgwyl i ffermwyr gynhyrchu mwy o fwyd i fwydo mwy o bobl, yn ogystal â darparu gwasanaethau eraill o ran yr ecosystemau ar yr un tir, gyflawni'r canlyniadau hynny'n gyfartal.\nEr bod lle amlwg i gymdeithas fynd ati i ystyried yr hyn y mae'n ei fwyta a lleihau gwastraff bwyd er mwyn lleihau'r galw i gynhyrchu bwyd, mae angen dal ati i archwilio'r holl strategaethau defnydd tir a allai ateb anghenion lu cymdeithas. Rydym yn gobeithio y bydd yr astudiaeth hon yn cyfrannu at y ddadl bwysig hon ynghylch defnydd tir".\nDadansoddodd yr astudiaeth wybodaeth o gannoedd o ymchwiliadau i bedwar sector bwyd enfawr, sy'n cwmpasu canrannau mawr o allbwn y byd ar gyfer pob cynnyrch: Reis Padi o Asia (90%), gwenith o Ewrop (33%), cig eidion o America Ladin (23%), a llaeth o Ewrop (53%).\nYmhlith yr enghreifftiau o strategaethau cynnyrch uchel mae gwahanol fridiau porfa a da byw o ran cynhyrchu cig eidion, defnyddio gwrtaith cemegol ar gnydau, a chadw gwartheg llaeth dan do am yn hirach.\nCafodd y gwyddonwyr fod prinder data, a bod angen gwneud mwy o ymchwil ar fyrder ynghylch costau amgylcheddol gwahanol fathau o ffermio.\nSerch hynny, mae'r canfyddiadau'n awgrymu nad yw llawer o'r systemau cynnyrch uchel a oedd yn cael eu hystyried yn fwy niweidiol i'r amgylchedd yn niweidiol wedi'r cwbl - a'u bod nhw'n defnyddio llawer llai o dir.\nEr enghraifft, fesul pob uned reis, roedd nitrogen anorganig yn hwb i gynnyrch heb ddim neu bron dim "cosb" o ran nwyon tŷ gwydr a defnyddid llai o ddŵr. Fesul pob tunnell o gig eidion, canfu'r tîm fod allyriadau nwyon tŷ gwydr yn haneru mewn rhai systemau cynnyrch uchel o ychwanegu coed.\nMi astudiodd y tîm ffermio organig yn unig o ran ffermio llaeth yn Ewrop, ond canfuwyd - ar gyfer yr un faint o laeth - bod y systemau hynny'n achosi o leiaf traean yn fwy o golled o ran y pridd, a bod angen dwywaith yn fwy o dir, na ffermio llaeth confensiynol.\nMae awduron yr astudiaeth yn dweud y dylid cyfuno ffermio cynnyrch uchel â dulliau sy'n cyfyngu ar ehangu amaethyddol os ydym am sicrhau budd amgylcheddol. Gallai'r rhain gynnwys pennu parthau llym ar gyfer defnydd tir ac ail-lunio'r cymorthdaliadau gwledig.\n"Mae'r canlyniadau yma'n ychwanegu at y dystiolaeth sydd mai arbed cynefinoedd naturiol trwy ddefnyddio dulliau ffermio cynnyrch uchel i gynhyrchu bwyd yw'r dull lleiaf drwg at y dyfodol," meddai Balmford.\n"Lle bo amaethyddiaeth yn cael cymorthdaliadau mawr, gallai taliadau cyhoeddus fod yn amodol ar gynnyrch uchel o ran bwyd o dir sydd eisoes yn cael ei ffermio, a diogelu tiroedd eraill rhag cael eu ffermio a'u hadfer fel cynefinoedd naturiol, ar gyfer bywyd gwyllt a storio carbon neu ddŵr llifogydd."


Categori: Celfyddydau, Cerddoriaeth, Eisteddfod yr Urdd, Newyddion\nCipiodd y gantores Gwen Elin o Benllech, Ynys Môn Ysgoloriaeth Urdd Gobaith Cymru Bryn Terfel 2015 mewn noson wefreiddiol a gynhaliwyd yn Sefydliad y Glowyr y Coed Duon dros y penwythnos.\nCyflwynwyd yr Ysgoloriaeth, gwerth £4,000 i Gwen yn y noson oedd yn fyw ar S4C ac yn benllanw ar weithgareddau’r Eisteddfod eleni.\nDaeth Gwen, sydd yn wreiddiol o Benllech a bellach yn astudio ym Mhrifysgol Bangor, i’r brig wedi ei pherfformiad gwefreiddiol o flaen y pump beirniad – Stifyn Parri, Gwawr Owen, Gwenan Gibbard, Siân Teifi a Catrin Lewis Defis. Roedd rhaglen Gwen yn cynnwys ‘Yn Sydyn Seymour’ o ‘Little Shop of Horrors’ a ‘Y Dewin a Fi’ allan o’r Sioe Gerdd ‘Side Show’. Fel rhan o weithgareddau paratoi ar gyfer yr Ysgoloriaeth cafodd ddosbarth meistr gan seren y West End, Connie Fisher.\nMae Gwen yn aelod o Aelwyd yr Ynys a Chôr Merched Llewyrch, ac mae hi a’i brawd Deio yn ddiweddar wedi ffurfio parti canu i blant yn ardal Benllech, Ynys Môn o’r enw Plant Mathafarn.\nMeddai Gwen, “Mi oedd yn brofiad anhygoel cystadlu heno ac mi oedd pawb yn ffantastig – doeddwn i ddim yn disgwyl ennill o gwbl! Mae’n deimlad hollol bizare a allai i ddim credu mod i wedi ennill!\n“Dwi’n bwriadu defnyddio’r arian i ariannu ôl-radd mewn cerdd a drama unai mewn coleg yn Llundain neu Gaerdydd.”\nYn ôl Stifyn Parri, un o’r beirniaid, “Mi oedd y safon yn rhagorol heno ac mi allem ni fod wedi rhoi yr ysgoloriaeth i un o’r chwech ond perfformiad Gwen aeth a hi – mi oedd rhywbeth hudolus am ei pherfformiad wnaeth i’r gynulleidfa eistedd ar flaen eu seddi.\n”Mi oedd hi yn anodd dod i benderfyniad ac mi oedd gan bawb eu rhinweddau ond mi oeddem yn unfryd ein barn mai Gwen oedd yn haeddu yr ysgoloriaeth eleni.”\nYchwanegodd Aled Siôn Cyfarwyddwr Eisteddfod Genedlaethol yr Urdd, “Cawsom gyngerdd gwefreiddiol yn Sefydliad y Glowyr heno. Roedd yn wych fod yr enillwyr talentog hyn wedi dychwelyd i ardal Caerffili i gystadlu am yr ysgoloriaeth uchel ei bri hon. Rwy’n hyderus y bydd yr ysgoloriaeth hon yn rhoi hwb werthfawr i yrfa berfformio Gwen ac edrychaf ymlaen at glywed beth fydd ei hanes yn y dyfodol.”\nOs oes gennych chi ddatganiad neu newyddion am eich sefydliad neu fusnes yna danfonwch y manylion atom ni ac fe wnawn ni rhoi'r gair ar led. E-bostiwch datganiad@lleol.cymru \nCanolfan y Mileniwm yn chwilio am dalent ifanc\non 23/01/2015 - 09:46 am\nAthrawes o Lanbed yn ennill tlws gan yr Urdd\non 11/04/2016 - 04:08 pm


Ryseitiau Llysiau Prif Gyw Iâr Ryseitiau Cyw Iâr Cyfryngau Ffrangeg Bwyd Ffrengig\nMae hon yn rysáit Ffrengig hyfryd sy'n dod â rhai blasau Ffrangeg hyfryd at ei gilydd ynghyd â chyw iâr rhost wych.\nMae'r cyw iâr wedi'i rostio yn cymryd ychydig o baratoi ac ychydig o amynedd. Mae browning y cyw iâr cyn ei rostio yn cael ychydig yn sarhaus. Mae'r ffaith bod y drafferth bychan ychydig yn amser wedi ei wario'n dda, er bod y blas yn well na'r hyn sydd wedi ei baratoi'n fwy syml. Ychydig o ymdrech i wobr wych.\nPeidiwch ag anghofio y grefi.\n1/2 cwpan ynghyd â 4 llwy fwrdd olew olewydd ychwanegol, wedi'i rannu\n16 winwnsyn perlog, wedi'u plicio a'u trimio\n5 moron, wedi'u plicio a'u torri'n ddarnau 2 modfedd\n4 sticeri seleri, wedi'u torri'n ddarnau 2 modfedd\n3 ewin o arlleg, wedi'u gwahanu a'u peeled\n1 3/4 llwy de o halen, wedi'i rannu\n3/4 llwy de o bupur du, wedi'i rannu\n1 (4-5 lb) cyw iâr, wedi'i rinsio a'i daflu'n sych\n1 llwy fwrdd ynghyd â 2 llwy de o lemyn lemwn\n1 llwy fwrdd o rosemari ffres, wedi'i dorri'n fân\n1/2 llwy de o deim sych\n1/3 cwpan Chardonnay\nCynhesu 2 lwy fwrdd o'r olew olewydd mewn sgilet fawr, trwm dros wres canolig-uchel. Ychwanegwch y winwns, y moron, yr seleri, y cefn garlleg, ¾ llwy de o halen, a ¼ llwy de pupur, a'u coginio, gan droi weithiau, am 10 munud. Pan gaiff y llysiau eu carameli, eu llwygu ar hyd ochr y badell rostio mawr a'i osod o'r neilltu.\nLleihau gwres y llosgydd ychydig a chaniatáu i'r sosban oeri ychydig.\nYchwanegwch 2 lwy fwrdd o olew i sosban a dychwelwch y sosban i wres canolig-uchel. Tymorwch y cyw iâr a baratowyd gyda'r halen a'r pupur sy'n weddill, a'i fro yn yr olew poeth. Trosglwyddwch y cyw iâr i ganol y padell rostio, torrwch y slits 1-modfedd yn ofalus i'r croen, ac arllwyswch y sudd sosban ar ben y cyw iâr. Tynnwch y slits yn y croen yn ofalus iawn a rhowch y chwistrell lemwn, persli, rhosmari a thym dan y croen.\nYchwanegwch y gwin i'r sgilet a diheintiwch, crafu unrhyw ddarnau brown o'r padell. Ar ôl i'r win gael ei chwythu am 30 eiliad, ychwanegwch y stoc cyw iâr a gwres drwodd. Arllwyswch y saws gwin dros y cyw iâr. Gorchuddiwch y padell rostio gyda chaead neu ffoil wedi'i selio'n dynn a'i rostio yn y ffwrn wedi'i gynhesu am 60-70 munud, nes bod y profion cyw iâr 170 pan fydd thermomedr yn cael ei fewnosod yn y clun. Gadewch i'r cyw iâr sefyll ar dymheredd yr ystafell yn y sosban am 10 munud cyn cerfio.\nGweini'r cyw iâr wedi'i amgylchynu gan y llysiau rhost. Peidiwch ag anghofio gwneud y glân yn defnyddio'r suddiau a adawyd yn y sosban o'r coginio.\nYn gwneud 8 gwasanaeth.\nChops a Tatws wedi'u Butterflying, Cooker Araf\nRyseitiau Candy Kid-Friendly\nSut i Goginio neu Grilio Pysgod Cyfan\nPaneer Szechuan - Stiwdio Tseiniaidd Sichuan Style Rysáit Ffrwd\nCynghorau Saffron Ryseitiau a Storio\nHanfodion Cegin ar gyfer Coginio De-ddwyrain Asiaidd


maes-e.com • Dangos pwnc - Pa wleidyddion enwog chi wedi ei weld yn y cigfyd?\nPa wleidyddion enwog chi wedi ei weld yn y cigfyd?\ngan RET79 » Mer 31 Maw 2004 4:29 pm\ngan Madrwyddygryf » Mer 31 Maw 2004 6:51 pm\nCerdded o gwmpas ardal Eidal fach, Efrog Newydd un noson poeth, stryd yn llawn o bobl yn mwyhau ffair stryd. Mi sylwais torf o bobl yn mynd mewn i ty bwyta eidalaidd yn dilyn rhwyun. Yng nghanol y torf sylwais Rudolph Guiliani yn ysgwydd llaw gyda'r perchenogion.\nCyrfarfod Paddy Ashdown, boi reit neis ond bit in your face though.\nLembit Opik, dyddiau cyn-Sian Lloyd, wedi gwylltio ar ol dod i siarad gyda myfyrwyr. Ond neb wedi troi fyny oherwydd diffyg hybysebu amdano. Ond wnes i gael sgwrs neis iawn amdano yn syrthio 60 troedfedd pan oedd yn hedfan yn ei 'paraglider'.\nWedi cael y fraint i gyrfarfod dynes a oedd arfer fod yn ysgrifenyddes i Eleanor Roosovelt.\ngan Chwadan » Mer 31 Maw 2004 8:31 pm\ngan Hogyn o Rachub » Mer 31 Maw 2004 8:55 pm\ngan Wil wal waliog » Maw 06 Ebr 2004 9:27 am\ngan Mali » Maw 06 Ebr 2004 3:43 pm\ngan Chris Castle » Iau 08 Ebr 2004 8:28 am\ngan Rhys Llwyd » Llun 19 Ebr 2004 2:07 pm\ngan RET79 » Llun 19 Ebr 2004 6:20 pm\ngan Rhys Llwyd » Llun 19 Ebr 2004 8:10 pm


Gwobr Lefel 3 mewn Cymorth Cyntaf Pediatreg Brys (Rhan-Amser) - BUSINESS\nGwobr Lefel 3 mewn Cymorth Cyntaf Pediatreg Brys (Rhan-Amser)\nMae’r cwrs hwn wedi’i gynllunio ar gyfer dysgwyr sydd â chyfrifoldeb am ofal plant a babanod sy’n darparu’r wybodaeth a’r cymhwysedd ymarferol i ddelio ag ystod o sefyllfaoedd cymorth cyntaf pediatreg. Mae’r cymhwyster hwn yn cwrdd â gofynion Cyfnod Sylfaen y Blynyddoedd Cynnar.\n– Yn gallu darparu cymorth cyntaf i faban a phlentyn sy’n anymatebol\n– Yn gallu darparu cymorth cyntaf i faban a phlentyn â gwaedu allanol\nO ennill y cymhwyster cymorth cyntaf pediatreg brys hwn, gallai dysgwyr symud ymlaen i'r Wobr Lefel 3 mewn Cymorth Cyntaf Pediatreg.\nRydym hefyd yn cynnig cymwysterau mewn iechyd a diogelwch, diogelwch bwyd, diogelu a chymorth cyntaf ar gyfer iechyd meddwl pe bai dysgwyr yn dymuno arallgyfeirio.\nMae'r cymhwyster yn ddilys am dair blynedd o'r dyddiad cyflawni. Argymhellir bod y dysgwr yn mynychu hyfforddiant gloywi blynyddol. Bydd angen i'r dysgwr gwblhau'r cwrs llawn eto i wneud cais am dair blynedd arall\nAsesir y cymhwyster trwy arddangosiad ymarferol a chwestiynu llafar cysylltiedig. Rhaid i ddysgwr gwblhau pob arddangosiad ymarferol yn llwyddiannus ac ateb y cwestiynau llafar yn gywir i gyflawni'r cymhwyster.


Undeb Cymru Fydd - Wicipedia\nAm enghreifftiau eraill o'r enw Cymru Fydd gweler y dudalen gwahaniaethu.\nCymdeithas ddiwylliannol wladgarol oedd Undeb Cymru Fydd. Fe'i sefydlwyd yn 1941 pan unwyd Undeb Cenedlaethol y Cymdeithasau Cymreig a Phwyllgor Amddiffyn Diwylliant Cymru i ffurfio mudiad newydd gyda'r bwriad o hyrwyddo diwylliant Cymru a'r iaith Gymraeg a bod yn ffocws a chyfrwng cydweithredu i'r perwyl hwnnw. Mae'r enw yn adlais o enw'r mudiad gwladgarol cynharach Cymru Fydd.\n1 Gweithgaredd Diwylliannol\n2 Gweithgaredd Gwleidyddol\nGweithgaredd Diwylliannol[golygu | golygu cod y dudalen]\nPrif weithgarwch yr undeb oedd pwyso ar lywodraeth Prydain i fabwysiadu polisïau mwy ffafriol a datganoliedig i Gymru a'r Gymraeg mewn meysydd fel addysg a darlledu. Yn ogystal cyhoeddid cyfres o lyfrau a chylchgronau fel Cofion Cymru ar gyfer y Cymry yn y lluoedd arfog adeg yr Ail Ryfel Byd.\nFfurfiwyd Cymdeithas Lyfrau yn 1943; mabwysiadodd hon y gwaith o gyhoeddi'r cylchgrawn addysgol Yr Athro, 1951-c. 1970, a chyhoeddi calendrau poblogaidd. O 1970 ymlaen cyhoeddodd Yr Athro gan i Undeb Cenedlaethol Athrawon Cymru.\nPenodwyd Pwyllgor ar y cyd rhwng Undeb Cymru Fydd a'r Eglwysi i fynd i'r afael â dadleoliad y gweithwyr ffatri yn sgil gwasanaeth cenedlaethol y boblogaeth sifil yn ystod y rhyfel.\nGweithgaredd Gwleidyddol[golygu | golygu cod y dudalen]\nUn o ymgyrchoedd cyntaf y mudiad oedd y frwydr i warchod Mynydd Epynt ac ardaloedd eraill yng Nghymru rhag cael eu meddiannu gan y Swyddfa Ryfel ar ddechrau'r Ail Ryfel Byd, ond methiant fu.\nYm 1950 cynhaliwyd cynhadledd arbennig a roes y sbardun i gychwyn yr Ymgyrch dros Senedd i Gymru a arweiniodd at gyflwyno deiseb yn cynnwys 250,000 o enwau i Lywodraeth y DU. Collodd yr undeb ei ffordd yn y 1960au gyda'r cynnydd mewn cenedlaetholdeb Cymreig gwleidyddol a sefydlu Cymdeithas yr Iaith Gymraeg (1962).\nBu'r Undeb yn ymgyrchu dros ysgolion Cymraeg, sefydlu Pwyllgor Addysg, a thros welliant yn y ddarpariaeth ar gyfer yr iaith Gymraeg yn y cyfryngau.\nRoedd trefniadaeth Undeb Cymru Fydd yn cynnwys Cyngor a Phwyllgor Gwaith, a phwyllgorau yn mynd i'r afael â phynciau penodol (addysg, radio, llyfrau, ac Eglwysi Cymru). At lefel lleol, etifeddodd 13 cangen gan Bwyllgor Amddiffyn Diwylliant Cymru. Cynhaliai'r mudiad Gynhadledd Flynyddol, fel arfer ym Mehefin neu Orffennaf. Ar ôl 1967, roedd yna baneli arbenigol yn ymdrin â phynciau'n ymwneud â merched, addysg, a'r teledu.\nYn 1956, sefydlwyd Pwyllgor y Merched, ynghyd â chylchlythyr, Llythyr Ceridwen, 1956 -ca. 1967.\nYm Medi 1965, cafodd yr undeb ei ail-drefnu ac fe'i gofrestrwyd fel elusen addysgiadol, yn hyrwyddo addysg Gymraeg i oedolion, ac o hynny ymlaen roedd Ymddiriedolaeth Undeb Cymru Fydd, yn derbyn ceisiadau am gymorth ariannol.\nAtaliodd pob gweithgaredd ym Mawrth 1970. a diddymwyd yr elusen yn 2000.\nT. I. Ellis (1899 - 1970), mab y gwleidydd Thomas Edward Ellis (1859 - 1899) a chwaraeodd ran bwysig yn yr hen Gymru Fydd, oedd ysgrifennydd y mudiad hyd 1967. Gweithiodd Tom Jones fel trefnydd llawn amser, 1944-1949, fel y gwnaeth Gwilym Tudur, -.\nCyflwynwyd y cofnodion yr undeb i Lyfrgell Genedlaethol Cymru yn 1997.\nT. I. Ellis, Undeb Cymry Fydd (1960)\nWilliam George, Cymru Fydd (Lerpwl, 1945)\nR. Gerallt Jones, A Bid for Unity (1971)\nPapurau Undeb Cymru Fydd yn Llyfrgell Genedlaethol Cymru\n↑ 1.0 1.1 "Papurau Undeb Cymru Fydd - National Library of Wales Archives and Manuscripts". archives.library.wales. Cyrchwyd 2020-05-07.\nWedi dod o "https://cy.wikipedia.org/w/index.php?title=Undeb_Cymru_Fydd&oldid=10993199"\nDiwylliant Cymru yn yr 20fed ganrif\nNewidiwyd y dudalen hon ddiwethaf ar 27 Medi 2021, am 10:40.


Cymorth gan y llywodraeth os na allwch dalu'ch morgais - Y Gwasanaeth Cynghori Ariannol\nOs ydych chi’n cael trafferth talu’ch ad-daliadau morgais, mae gan y llywodraeth nifer o gynlluniau sy’n cynnig help. Mae’r rhain yn cynnwys y cynllun Achub Morgeisi, y cynllun Cymorth ar gyfer Llog ar Forgais a budd-daliadau eraill y llywodraeth a all rhoi hwb i’ch incwm.\nCymorth â Llog Morgais\nCyllidebu ac awgrymiadau ar gyfer lleihau costau\nOs ydych chi’n cael trafferth talu’ch morgais, eich cam cyntaf bob amser fydd cysylltu â’ch benthyciwr. Mae’r benthyciwr eisiau’ch helpu chi i wneud eich ad-daliadau.\nBydd eich benthyciwr yn gallu trafod eich opsiynau â chi, ac yn gallu cynnig awgrymiadau megis trefniadau dros dro ar gyfer talu, ymestyn hyd tymor y morgais neu, mewn rhai amgylchiadau, newid dros dro i ad-daliadau llog-yn-unig.\nCewch wybod mwy yn ein canllaw ar Ôl-ddyledion morgais neu broblemau wrth dalu’ch morgais.\nOs ydych chi’n poeni na fyddwch yn gallu talu’ch ad-daliadau, mae digon o wasanaethau cynghori ar gael sy’n rhoi arweiniad yn rhad ac am ddim. Mae’r rhain yn cynnwys Shelter, y Llinell Ddyled Genedlaethol a’r Elusen Dyledion StepChange.\nBle i gael cyngor rhad ac am ddim ar ddyledion.\nCanfyddwch ragor ynghylch cynlluniau achub morgais ar wefan Shelter Cymru.\nDarllenwch fwy ar wefan Llywodraeth yr Alban.\nOs ydych yn hawlio budd-dal fel Lwfans Cyflogaeth a Chymorth yn gysylltiedig ag incwm, Cymhorthdal Incwm neu Gredyd Cynhwysol, efallai y byddwch yn medru hawlio help at daliadau llog ar eich morgais. Gelwir hyn yn Gymorth ar gyfer Llog ar Forgais (SMI) ac fe’i cynigir fel benthyciad i’w ad-dalu.\nI ddod o hyd i gymorth yng Ngogledd Iwerddon ewch i NI Direct.\nTrowch at Turn2Usopens in new window, gwasanaeth elusennol sy’n helpu pobl i gael at fudd-daliadau lles, grantiau a chymorth arall.\nYstyriwch eich incwm a’ch treuliau gan ddefnyddio’n Cynlluniwr cyllideb i’ch helpu.\nArbedwch arian ar gyfleustodau a biliau ffôn.\nSiopa’n graffach – cyngor da ar arbed arian wrth siopa.


Caerphilly - Cyngor yn lansio canllaw cyfathrebu nam ar y synhwyrau\nNews Bwletin Newyddion July 2017 Cyngor yn lansio canllaw cyfathrebu nam ar y synhwyrau\nCyngor yn lansio canllaw cyfathrebu nam ar y synhwyrau\nPostiwyd ar : 24 Gor 2017\naelodau o’r Grŵp Nam ar y Synhwyrau gyda’r Cyng. Phipps, Shaun Couzens (Prif Swyddog Tai, CSBC), a Katie Shappell (Action on Hearing Loss Cymru) yn y lansiad heddiw.\nMae adran o fewn y cyngor wedi lansio canllaw i gynorthwyo staff i wella’r ffordd y maent yn cyfathrebu â phobl sydd â nam ar eu synhwyrau.\nLansiodd tîm Cartrefi Caerffili Cyngor Sir Bwrdeistref Caerffili y canllaw poced i roi cynghorion defnyddiol i swyddogion i’w hystyried wrth gyfathrebu ag unigolion sydd â nam ar eu golwg neu eu clyw. Mae’r cyngor sydd yn y canllaw yn cynnwys defnyddio iaith ddisgrifiadol wrth siarad â pherson sydd â nam ar eu golwg, a sicrhau golau digonol wrth gyfathrebu â rhywun sydd efallai angen darllen gwefusau.\nMae Cartrefi Caerffili yn gyfrifol am amrywiaeth o wasanaethau tai drwy’r fwrdeistref sirol, gan gynnwys rheoli dros 10,000 o dai cyngor, cefnogaeth ar gyfer tai yn y sector breifat, cyngor ar dai a digartrefedd. Bydd holl staff rheng flaen yr adran yn derbyn copi o’r canllaw poced.\nCynhyrchwyd y canllaw mewn partneriaeth â Grŵp Nam ar y Synhwyrau Cartrefi Caerffili; grŵp o gynrychiolwyr tenantiaid sy’n gweithio gyda staff y cyngor i wella gwasanaethau ar gyfer pobl sydd â nam ar eu synhwyrau. Mae’r canllaw poced hefyd wedi ei gymeradwyo gan Action on Hearing Loss Cymru a Sefydliad Cenedlaethol Brenhinol y Deillion (RNIB) Cymru.\nWrth siarad mewn digwyddiad swyddogol i lansio’r canllaw, dywedodd y Cyng. Lisa Phipps, Aelod Cabinet y cyngor dros Gartrefi a Lleoedd, “Rydym yn hynod o ddiolchgar i’r cynrychiolwyr tenantiaid ar Grŵp Nam ar y Synhwyrau Cartrefi Caerffili am gyd-weithio gyda swyddogion i lunio’r canllaw hwn. Bydd y canllaw yn ein cynorthwyo i sicrhau bod adran tai'r cyngor yn darparu gwasanaethau gwell a mwy hygyrch i denantiaid. Bydd y cynghorion ymarferol ac esiamplau hefyd yn cynorthwyo swyddogion i deimlo’n fwy hyderus wrth ymdrin ag unigolion sydd â nam ar eu golwg neu eu clyw.”\nDywedodd Katie Chappelle, Swyddog Cyfathrebu ac Ymgyrchoedd Action on Hearing Loss Cymru, “Rydym wrth ein boddau i weld y canllaw hwn yn cael ei roi i staff yng Nghaerffili.”\nYchwanegodd, “Mae’r rhan fwyaf o’r cynghorion yn y ddogfen yn rhai syml a rhad i’w gweithredu, ond byddant yn gwneud gwahaniaeth mawr. Rydym yn annog unrhyw un sydd â nam ar eu synhwyrau i ddweud wrth eu darparwr tai am eu hanghenion a rhoi gwybod i staff os nad ydynt yn cyfathrebu yn eu dull dewisol.”\nKentucky Fried Chicken (GB) Ltd yn cael ei erlyn yn dilyn Gwerthiant o Gyw Iâr heb ei goginio\nAdnewyddu pontydd troed yr A467\nDyma’r tymor ar gyfer sgamiau cyfran gyfnodol yw rhybudd Tîm Safonau Masnach Caerffili\nDigwyddiadau i’r teulu yn rhad ac am ddim yng Nghaerffili\nDweud eich dweud ar Chwaraeon a Hamdden Egnïol


Siancyn Hafart o Aberhonddu, fl. c.1430–50\nGwrthrych cerdd 31 yw gŵr o’r enw Siancyn Hafart. Ychydig iawn o wybodaeth a geir amdano yn y gerdd ac eithrio ei enw a’r ffaith fod ganddo gysylltiad â thref Aberhonddu. Nid yw Guto’n sôn dim am ei ach nac yn rhoi unrhyw awgrym o ddyddiad y canu, ond a barnu yn ôl llinell 46 nid oedd Siancyn yn ŵr ifanc iawn ar y pryd, ac mae’n amlwg ei fod wedi bod yn noddwr i feirdd ers rhai blynyddoedd.\nDaethai teulu Hafart i Frycheiniog gyda’r goncwest Normanaidd yn yr unfed ganrif ar ddeg, ond erbyn cyfnod Guto’r Glyn roeddent wedi ymgymreigio i’r fath raddau fel y gallai ef alw Siancyn Hafart yn hoyw Frytwn (2). Ni ellir lleoli gwrthrych y gerdd hon yn achau teulu Hafart fel y’u cyflwynir gan Bartrum (WG2 ‘Havard’ 1–9), a hynny am y rhesymau syml nad yw Guto yn enwi ei dad a bod nifer fawr o wŷr â’r enw Siôn neu Siancyn Hafart yn yr achau. Mewn gwirionedd ymddengys fod yr enwau Siôn a Siancyn yn ymgyfnewid â’i gilydd.\nNoddwyr o’r enw Siancyn (Hafart)\nMae rhyw Siancyn Hafart o Frycheiniog yn wrthrych cywydd yn Pen 57, 63–5, llawysgrif sydd yn cynnwys copïau cynnar o waith Guto’r Glyn. Mae’r testun yn anghyflawn, ond ceir priodoliad posibl yno i fardd o’r enw Ieuan ap Gruffudd Goch. Ychwanegwyd y gerdd at y llawysgrif gan law C rywbryd ar ôl cyfnod gwaith y prif gopïwyr, A a B, a oedd yn gweithio c.1440. Nid enwir tad y Siancyn Hafart hwn. Mae’r cywydd nesaf yn Pen 57 hefyd yn canmol rhyw Siancyn ap Tomas ap Dafydd a gysylltir ag Aberhonddu, ac unwaith eto llaw C a’i copïodd yno. Mae’n anghyflawn, a’r tro hwn ni cheir priodoliad. Credir yn gyffredinol mai’r un gŵr yw gwrthrych y ddau gywydd hyn, tybiaeth ddigon rhesymol, ond ni ellir ei phrofi.\nOs yr un gŵr yw gwrthrych y ddau gywydd, yna mae angen i ni ddod o hyd i ryw Siancyn Hafart a oedd yn fab i ŵr o’r enw Tomas. Ymgeisydd da yw Siancyn Hafart ap Tomas Hafart, bwrdais yn Aberhonddu, y disgrifir ei yrfa gan Ralph Griffiths (1972: 248–9). Byddai dyddiadau’r gŵr hwn (fl. 1399–1426) yn sicr yn cyd-fynd â dyddiadau cyffredinol y canu yn Pen 57, sy’n perthyn i ddegawdau cynnar y bymthegfed ganrif. Canwyd yr ail gywydd i ŵr a oedd newydd etifeddu statws ei dad, felly y tebyg yw, os cywir yw ei uniaethu â’r Siancyn Hafart y mae Griffiths yn sôn amdano, nad yw’r cywydd yn perthyn i gyfnod llawer yn ddiweddarach na diwedd y bedwaredd ganrif ar ddeg.\nFodd bynnag, ni cheir unrhyw Siancyn ap Tomas ap Dafydd yn achau’r teulu, nac o ran hynny unrhyw Ddafydd o gyfnod addas. Mae’r cyfnod hefyd braidd yn gynnar ar gyfer Guto’r Glyn, nad oes cerddi hysbys ganddo cyn c.1436. Mae Griffiths yn uniaethu’r gŵr a flodeuai 1399–1426 â’r John ap Tomas Hafart ap Wiliam Hafart a geir yn fersiwn Lewis Dwnn o achau’r teulu (L. Dwnn: HV i: 102). Ond yn ôl amcangyfrif Bartrum byddai hwnnw wedi perthyn i’r drydedd genhedlaeth ar ddeg (WG2 ‘Havard’ 1, 8, 9), ac felly byddai’n gyfoeswr i Wiliam Herbert II, er enghraifft, nad oedd eto’n oedolyn pan laddwyd ei dad yn 1469 ac a fu farw yn y 1490au. Nid y John ap Tomas Hafart hwn oedd y gŵr a oedd yn ei flodau 1399–1426, er y gallai’n ddamcaniaethol fod wedi noddi cerdd Guto’r Glyn. Eto i gyd, gan fod achau Dwnn yn ei gysylltu ag Emlyn yn sir Gaerfyrddin, mae hyn yn annhebygol iawn. Yn GGl2 353 uniaethir gwrthrych y cywyddau yn Pen 57 â rhyw Siancyn ap Tomas ap Gwilym, ond fel y gwelwyd, Siancyn ap Tomas ap Dafydd oedd gwrthrych yr ail un o leiaf.\nErys hefyd y posibilrwydd nad yr un gŵr a ganmolir yn y ddau gywydd a geir yn Pen 57. Roedd bwrdais amlwg iawn o’r enw Tomas ap Dafydd yn Aberhonddu adeg gwrthryfel Owain Glyndŵr (Davies 1995: 18, 224). Ai ei fab ef yw gwrthrych yr ail gerdd yn Pen 57? Nid aelod o deulu Hafart mohono hyd y gwyddys. At ei gilydd nid yw’r cerddi yn Pen 57 yn torri’r ddadl ynglŷn â chywydd Guto’r Glyn.\nCeir cerddi gan Huw Cae Llwyd a Lewys Glyn Cothi i aelodau o deulu Hafart. Ni wyddys pwy yw’r Siancyn Hafart sy’n wrthrych HCLl cerdd XVIII, ond efallai fod y bardd yn ei alw’n ŵyr Ddafydd (33); os felly, dichon mai’r un ydyw â gwrthrych y cywydd(au) yn Pen 57. Siôn Hafart ap Wiliam ap Siôn a’i wraig Annes a gyferchir yn HCLl cerdd XX: perthynai ef i genhedlaeth 13 yn ôl WG2 ‘Havard’ 2 (‘John Dew’). Ef hefyd yw gwrthrych GLGC cerdd 138. Yn HCLl cerdd XVII comisiynwyd Huw i siarad yn llais un o’r Hafartiaid, yn cyfarch Wiliam Hafart (ap Tomas) o Aberbrân (Wiliam yw gwrthrych GDEp cerdd 7 hefyd). Enwir Siancyn yng nghywydd Huw (13), ond enw tad y noddwr dienw ydyw, nid enw’r noddwr ei hun (gthg. HCLl 17). Geilw Huw ei noddwr yn ewythr i Wiliam ac yn frawd tad Tomas Hafart, hynny yw, hen ewythr i Wiliam ydoedd, sef un o’r brodyr a nodir yn WG2 ‘Havard’ 1 dan genhedlaeth 11, meibion Siancyn Hafart ap Maredudd.\nYn sicr, cyfyd achau cynnar teulu Hafart nifer o gwestiynau nad oes modd eu hateb ar hyn o bryd. Y cwbl y gellir ei ddweud yw bod gwrthrych cywydd Guto’n perthyn i deulu amlwg iawn yn y dref, teulu a noddai’r beirdd yn helaeth, a’i fod yn dwyn enw a oedd yn nodweddiadol o’r teulu. Ni ellir ei ddyddio, ond awgrymir ei fod yn fyw c.1430–50.


Beth yw dyfodol GIG Cymru? – PIGION\nBeth yw dyfodol GIG Cymru?\nBy seneddymchwil June 8, 2018 December 5, 2019\nGellid esgusodi'r rheini sydd wedi bod yn gweithio yn y GIG yng Nghymru ers peth amser am fod yn amheus ynglŷn â chyhoeddi adroddiad arall sy'n ailnodi'r heriau sy'n wynebu GIG Cymru. Cyhoeddwyd 'Yr Adolygiad Seneddol o Iechyd a Gofal Cymdeithasol yng Nghymru - Chwyldro o'r Tu Mewn: Trawsnewid Iechyd a Gofal yng Nghymru' ym mis Ionawr 2018. Ond mae'r ymateb i'r adroddiad hwn wedi bod yn gadarnhaol ar y cyfan; nid yn lleiaf oherwydd y ffaith bod ein gwasanaethau cyhoeddus yn parhau i wynebu caledi.\n‘Chwyldro o’r Tu Mewn: Trawsnewid Iechyd a Gofal yng Nghymru’.\nGellid esgusodi’r rheini sydd wedi bod yn gweithio yn y GIG yng Nghymru ers peth amser am fod yn amheus ynglŷn â chyhoeddi adroddiad arall sy’n ailnodi’r heriau sy’n wynebu GIG Cymru. Cyhoeddwyd ‘Yr Adolygiad Seneddol o Iechyd a Gofal Cymdeithasol yng Nghymru – Chwyldro o’r Tu Mewn: Trawsnewid Iechyd a Gofal yng Nghymru‘ ym mis Ionawr 2018. Ond mae’r ymateb i’r adroddiad hwn wedi bod yn gadarnhaol ar y cyfan; nid yn lleiaf oherwydd y ffaith bod ein gwasanaethau cyhoeddus yn parhau i wynebu caledi.\nMae’r adroddiad yn gwneud cyfraniad mawr i’r ddadl ar sut i greu system iechyd a gofal gynaliadwy yng Nghymru. Mae’n nodi’r achos dros newid ac yn amlygu nifer o heriau a chyfleoedd ar gyfer diwygio.\nBydd p’un a yw ei argymhellion yn cael eu hystyried yn weithredol yn dod i’r amlwg pan fydd Vaughan Gething AC, Ysgrifennydd y Cabinet dros Iechyd a Gwasanaethau Cymdeithasol, yn gwneud datganiad am y cynllun hirdymor ar gyfer iechyd a gofal cymdeithasol yn y Cyfarfod Llawn ddydd Mawrth (12 Mehefin 2018). Bydd y ‘cynllun hirdymor’ newydd yn ystyried argymhellion adroddiad yr Adolygiad Seneddol.\nYr Adolygiad Seneddol o Iechyd a Gofal Cymdeithasol yng Nghymru\nSefydlwyd yr Adolygiad Seneddol o Iechyd a Gofal Cymdeithasol – adolygiad annibynnol o ddyfodol iechyd a gofal cymdeithasol yng Nghymru – yn dilyn etholiadau Cynulliad Cenedlaethol Cymru yn 2016. Roedd ganddo gefnogaeth drawsbleidiol a chafodd ei ystyried fel ffordd o helpu i ddadwleidyddoli’r ddadl ynghylch sut y dylid strwythuro GIG Cymru i ateb y galw yn y dyfodol.\nMae’r adolygiad yn gwneud argymhellion ynglŷn â sut y dylai iechyd a gofal cymdeithasol edrych yn y dyfodol. Mae’n argymell modelau gofal newydd gyda gwasanaethau wedi’u trefnu o amgylch yr unigolyn a’i deulu ac mor agos at ei gartref â phosibl. Mae’n pwysleisio bod angen i wasanaethau fod yn ataliol ac y dylai gofal a chymorth fod yn ddi-dor, heb rwystrau artiffisial rhwng iechyd corfforol ac iechyd meddyliol, gofal sylfaenol a gofal eilaidd, na gofal iechyd a gofal cymdeithasol. Mae hefyd yn cydnabod yr angen am gynnwys y cyhoedd wrth ddylunio a datblygu modelau gwasanaeth newydd.\nMae gan yr adroddiad ffocws hefyd ar feithrin a grymuso cyflogeion ar draws y system iechyd a gofal cymdeithasol ac mae’n galw am wella lles, hyfforddiant, rheolaeth ac ymgysylltiad staff.\nFodd bynnag, mae ei brif neges yn drawsnewidiad radical – mae angen i wasanaethau arloesi a moderneiddio ar gyfradd llawer cyflymach os ydynt am barhau i ddarparu gofal o safon. Mae’r adroddiad yn glir bod graddfa a brys y diwygiad sydd ei angen yn golygu na fydd newidiadau cynyddol i’r modelau gofal presennol yn ddigonol. Er mwyn sicrhau gwell iechyd a lles i bobl Cymru, mae angen cyfeiriad cenedlaethol cryfach i alluogi’r system iechyd a gofal cymdeithasol i ymateb i’r pwysau y mae’n eu hwynebu.\nMae’r heriau o ddiwygio ar y raddfa hon yn arwyddocaol. Mae’r galw am wasanaethau yn parhau i dyfu, mae adnoddau’n brin, ac ni ellir gwarantu cefnogaeth ar gyfer gwaith ailgyflunio mawr, yn enwedig lle mae ysbytai dan sylw.\nY cwestiwn yw a all GIG Cymru gyflwyno trawsnewidiad ar y raddfa a’r cyflymder sydd ei angen? Mae adroddiad yr Adolygiad Seneddol yn argymell sefydlu rhaglen a Chronfa Trawsnewid Cenedlaethol. A wnaiff Llywodraeth Cymru gytuno i hyn a sicrhau bod buddsoddiad ychwanegol ar gael?\nY gobaith yw y bydd datganiad Ysgrifennydd y Cabinet ddydd Mawrth yn darparu’r manylion am sut y bydd y trawsnewid hwn yn digwydd. Heb amheuaeth, bydd y strategaeth bwysig hon yn penderfynu dyfodol iechyd a gofal cymdeithasol yng Nghymru.\nTags: Gofal Cymdeithasol Gwasanaethau Iechyd a Gofal GIG Y Cyfarfod Llawn\nPrevious Entry Byw ar y Stryd: Atal a Mynd i’r Afael â Chysgu ar y Stryd yng Nghymru\nNext Entry Beth yw microbelenni, a beth fyddai eu gwahardd yn ei olygu i Gymru?


wishboat — Caerdydd Gyfoes\nSean Vicary a Stephen Knight\n23 Hydref – 30 Tachwedd 2014\nMae cwch papur wedi’i angori y tu allan i flaen Fenetaidd Arcêd y Frenhines. Wedi’i greu drwy realiti 3D, gallwch ei weld ar ddyfais symudol ar gamlas Cwmni Llywio Morgannwg, a arferai lifo ar y safle. Mae ffrwd o negeseuon testun o bedwar ban byd ar ochr y cwch, a anfonir gan bobl ledled y byd dros app.\nMae wishboat yn ystyried agweddau ar flaen Fenetaidd gwreiddiol Arcêd y Frenhines, a arferai fod yn gartref i wneuthurwyr a manwerthwyr offerynnau cerdd mwyaf Cymru, yn ogystal â stiwdios artistiaid. Dyma hefyd oedd cartref cyntaf Spillers Records yn y 1890au.\nSean Vicary - Gan ddechrau gweithio gyda Super 8 Films ochr yn ochr â’i beintio, manteisiodd ar bopeth digidol gan ennill y sgiliau sydd eu hangen i greu’r ffurfiau y bu’n ceisio’u creu drwy ddarlunio. Darlledwyd ei waith yn y DU, a’i arddangos ledled y byd. Mae ei waith diweddar yn ystyried gofod a hunaniaeth, gan gyfuno gosodiad fideo ag animeiddio drwy borwr realiti ar ffôn symudol.\nStephen Knight – Stephen Knight – Steve Knight: yn datblygu ar gyfer iOS, Android a’r we. Mae’n dwlu ar dechnoleg. Mae’n byw yn y Gorllewin gwych gyda’i deulu hyfryd a gormod o gyfrifiaduron...\nBlaen Fenetaidd i Arcêd y Frenhines, mynedfa Heol-y-Frenhines, CF10 2BY


Plaid Cymru yw'r Newid sydd ei Angen, medd Grŵp Plaid Cymru wrth iddynt lawnsio eu Maniffesto Llywodraeth Leol - Leanne Wood - Rhondda Plaid Cymru CYM\nPlaid Cymru yw'r Newid sydd ei Angen, medd Grŵp Plaid Cymru wrth iddynt lawnsio eu Maniffesto Llywodraeth Leol\nPostiwyd ar April 06 2017, 12:54 yh\nMae maniffesto llywodraeth leol Rhondda Cynon Taf yn addo cynnig newid ar ôl 13 blynedd o arweiniad dilewyrch Llafur.\nMae'r maniffesto ar gyfer y fwrdeistrf sirol yn addo darparu addysg safonol ar gyfer pob plentyn, buddsoddi'n lleol, prynu'n lleol ac osgoi gwastraff, ac amddiffyn a chefnogi ein dinasyddion bregus o bob oed.\nYn benodol, mae darpar grŵp Plaid Cymru wedi addo i:\nBeidio â chyflwyno taliadau ar gludiant o’r cartref i’r ysgol gan gynnwys disgyblion dan 5 a myfyrwyr ôl 16.\nGosod cap ar gyflogau uwch staff y cyngor a gwrthod codiad tâl i gynghorwyr\nYmwrthod â chylch tair neu bedair wythnos ar gyfer casglu biniau\nBuddsoddi mewn cadw’n strydoedd yn lân - mynd i’r afael â thipio anghyfreithlon a chŵn yn baeddu\nGwneud defnydd o dai a siopau gwag.\nMae gwella'r economi leol yn rhan allweddol o'r maniffesto. Mae'n addo creu buddsoddiad a hyrwyddo cyflogaeth trwy flaenoriaethu'r nifer o gytundebau a roddir i fusnesau lleol, lobïo Llywodraeth Cymru i ehangu'r cynllun gostwng trethi busnes gan sicrhau cymorth i fwy o fusnesau bach a chanolig eu maint a hybu adfywiad canol trefi sydd ddim wedi elwa ar fuddsoddiad o'r fath.\nDywedodd Pauline Jarman, arweinydd grŵp Plaid Cymru yn Rh.C.T. ei bod yn bryd cael newid yn y fwrdeistref sirol yn dilyn degawd a hanner o reolaeth gan Lafur.\nDywedodd, "Mae hon yn ddogfen rwy'n falch o'i hyrwyddo. Mae'n cynnwys detholiad o bolisïau uchelgeisiol, ond rhai y gellir eu gwireddu a newid y fwrdeistref er gwell dros dymor cyngor llawn.\n"Y term gorau i ddisgrifio tymor rheolaeth Llafur yn Rh.C.T. yw 'dilewyrch'. Bu diffyg uchelgais dybryd, a dioddefodd ein cymunedau doriadau creulon. Dros y pum mlynedd ddiwethaf, safodd grŵp Plaid Cymru ochr yn ochr â phobl a chymunedau oedd yn gwrthwynebu toriadau Llafur.\n"Hefyd, rhoddon ni bwysau mawr ar y grŵp Llafur i gyfiawnhau eu penderfyniadau yn siambr y Cyngor.\n"Mae pobl wedi cael llond bol ar Lafur. Maen nhw wedi torri'r rhan fwyaf o'r addewidion a wnaed pan gawson nhw eu hethol, a phan fyddant yn ymgynghori 'r cyhoedd, mae'n ffug. Dydyn nhw ddim yn gwrando ac yn mynd yn eu blaendil heb ystyried yr etholwyr.\n"Ar 4 Mai, caiff etholwyr gyfle i wneud rhywbeth am hyn trwy bleidleisio. Rwy'n annog pawb ar draws Rh.C.T. i bleidleisio dros y blaid a fydd yn gwrando, Plaid Cymru."\nDywedodd Geraint Davies, dirprwy-arweinydd grŵp Plaid Cymru Rh.C.T. y gallai'r Rhondda elwa mewn awdurdod lleol o dan reolaeth Plaid Cymru.\n"Fel llawer o rannau o'r cymoedd, mae angen mwy o swyddi a gwell swyddi ar y Rhondda," ebe Mr Davies. "Mae'r maniffesto hwn yn canolbwyntio'n arbennig ar yr economi a gallai llawer o gymunedau elwa pe bai Plaid Cymru'n ennill rheolaeth ar ôl 4 Mai. Mae'r gymuned rwy'n ei chynrychioli wedi ei hanwybyddu dro ar ôl tro.\n"Gwn nad ydym ar ein pennau ein hunain yn hyn o beth. Mae gennym gyfle y mis nesaf i gywiro hynny a sicrhau bod gennym yn y dyfodol awdurdod sy'n rhoi'r bobl yn gyntaf."\nDywedodd Heledd Fychan, sy'n sefyll dros Blaid Cymru yn ward tref Pontypridd, fod yr effaith mae ei hymgyrch yn ei chael mewn ward a fu unwaith yn Llafur rhonc, yn brawf bod pobl am weld newid.\n"Mae gan Blaid Cymru neges bositif i'w chyflwyno i bobl yn ein holl gymunedau," meddai. "Mae hyn yn cael derbyniad da yn fy ymgyrch. Mae'n ymddangos bod llawer o bobl yn barod i achub y cyfle am newid a gynigir i etholwyr ar 4 Mai. Mae pobl wedi diflasu ar gael eu cymryd yn ganiataol.\n"Hefyd,maen nhw'n cofio'r toriadau enbyd i addysg feithrin, llyfrgelloedd a chanolfannau dydd o dan oruchwyliaeth Llafur. Mae hi'n bryd newid ac mae Plaid Cymru'n fwy na pharod i wynebu'r her o gynnig y newid mae ei angen ar ein cymunedau."\nOs hoffech chi helpu Plaid Cymru i ymgyrchu dros newid yn Rhondda Cynon Taf, cliciwch y ddolen hon. Diolch.\nymgyrch RhCT maniffesto llywodraeth leol


L Siacedi milwrol hen O dan $50 - InternetAges Free Shipping\n/ Pris: $40.01 - $50 Maint y dillad: L dileu pob Hidlydd\nL Siacedi milwrol hen O dan $50\nGwelsom 2 L Siacedi milwrol hen O dan $50: 1 - 2\nA oes gennych ddiddordeb mewn ffasiwn Vintage arddull? Mae'r Internetages.com yn gwerthu L Siacedi milwrol hen O dan $50 fforddiadwy o ansawdd uchel. Mae nifer o opsiynau ar gael ar gyfer L Siacedi milwrol hen O dan $50. Pa bynnag gynnyrch y byddwch yn ei brynu ar ein gwefan, byddwn yn cyflwyno i chi gyda llongau am ddim. Porwch drwy'r siop ar-lein nawr a dewch o hyd i'r L Siacedi milwrol hen O dan $50 cywir ar gyfer eich anghenion. Ar wahân i PayPal a cherdyn credyd, gallwch hefyd dalu trwy ddulliau talu lleol sydd ar gael yn eich gwlad. Yn ogystal â llongau economi sy'n rhad ac am ddim, rydym hefyd yn darparu llongau cyflym fel FedEx a DHL a all gyflwyno eich eitemau o fewn saith diwrnod. Yn fwy na hynny, os nad ydych yn fodlon ar L Siacedi milwrol hen O dan $50 o'n gwefan, bydd swm llawn yr arian yn cael ei ad-dalu i chi.\nL Siacedi milwrol hen O dan $50 Ar lein\nLlongau am ddim L Siacedi milwrol hen O dan $50\nBrynu L Siacedi milwrol hen O dan $50 Ar lein\nPrynwch ansawdd uchel L Siacedi milwrol hen O dan $50 ar-lein nawr gyda llongau am ddim! O Internetages.com, gallwch archebu L Siacedi milwrol hen O dan $50 y 1920au, 1930au, 1940au, 1950au, 1960au, 1970au, 1980au, a'r 1990au. Byddwn yn llonyddu eich archeb o fewn 24 awr ni waeth ym mha ddinas y cewch eich lleoli, e.e. Efrog newydd, Buenos Aires, Canberra, Fienna, Minsk, Brwsel, Brasilia, Sofia, Ottawa, Santiago, Havana, Prague, Copenhagen, Cairo, Tallinn, Helsinki, Paris, ac ati. Wrth archebu L Siacedi milwrol hen O dan $50 yn ystod gwyliau, fel dydd y flwyddyn newydd, Sul y mamau, a diolchgarwch, gallwch gael disgownt o hyd at 40%. Newyddion da yw bod disgownt ychwanegol ar gael i'n haelodau VIP (sydd erioed wedi archebu rhai eitemau ar Internetages.com). Dim ond Gorchymyn L Siacedi milwrol hen O dan $50 nawr o Internetages.com a byddwn yn eu cyflwyno i chi heb gost llongau ychwanegol. Nid oes angen archeb o leiaf! At hynny, mae pris cyfanwerthu ar gael i swmp-brynu. Os oes gennych ddiddordeb mewn cyfanwerthu L Siacedi milwrol hen O dan $50, mae croeso i chi gysylltu â ni. Byddwn yn rhoi dyfynbris cyn gynted ag y bo modd. Mae croeso i OEM a ODM.


Tag: Mansel Treharne Thomas – Blog Llyfrgell Genedlaethol Cymru\nTag Archives: Mansel Treharne Thomas\nPostiwyd - 02-01-2019\nBrenin y Cennin Aur\nGaned Mansel Treharne Thomas, OBE ger Tylorstown yn y Rhondda Fach yn 1909. Byddai’n tyfu i fod yn un o gyfansoddwyr mwyaf Cymru, trefnwr cerddoriaeth, arweinydd, hyrwyddwr cerddoriaeth a pherfformwyr Cymreig.\nYn bymtheg oed enillodd Mansel ysgoloriaeth gerddoriaeth i astudio yn yr Academi Gerdd Frenhinol ,o dan y cyfansoddwr Benjamin Dale. Pan yn fyfyriwr cyfansoddodd ei ddarn cyntaf o bwys, sef y Cennin Aur / Daffodils (ar ôl 4:30 m) a ysgrifennwyd ar gyfer Côr Meibion Pendyrus yn yr 1920au. Cyhoeddwyd ei fersiwn ar gyfer côr cymysg yn 1939 gan Cwmni Cyhoeddi Gwynn, a byddai’n dod ag enwogrwydd mawr iddo.\nTudalen o ‘Cennin Aur’\nCyfansoddodd Mansel dros 150 o weithiau ar gyfer llais unigol yn ystod ei oes, gan gynnwys Caneuon y Misoedd a Môr. Fel cymaint o’i gyfoedion, byddai ysbrydoliaeth yn dod o farddoniaeth a chaneuon gwerin traddodiadol. Efallai fe’i cofir orau am ei gyfansoddiadau a’i drefniadau ar gyfer corau, ond mae hefyd wedi cyfansoddi a threfnu darnau offerynnol unigol, deuawdau a duet, ensembles, cerddorfa a bandiau.\nYn 1936, ymunodd Mansel Thomas ag Adran Gerdd newydd y BBC yng Nghaerdydd fel cynorthwyydd cerdd ac fel dirprwy arweinydd Cerddorfa Gymreig y BBC. Ar ôl cwblhau gwasanaeth rhyfel, dychwelodd fel Prif Arweinydd y gerddorfa. Erbyn 1950 byddai’n Bennaeth Cerddoriaeth, y BBC yng Nghymru. Defnyddiodd y swydd newydd i hyrwyddo cerddoriaeth Gymreig ac artistiaid o Gymru ar y radio a’r teledu.\nByddai natur y gwaith a phoblogrwydd cynyddol y cyfryngau’n golygu bod ei amser ar gyfer cyfansoddi yn brin. Gyda hyn mewn golwg, penderfynodd gymryd ymddeoliad cynnar yn 1965 er mwyn neilltuo mwy o’i amser i gyfansoddi.\nYn ystod y cyfnod hwn, cyfansoddodd y rhan fwyaf o’i waith, gan gynnwys ei Rhapsody for a Prince, a gomisiynwyd ar gyfer Arwisgiad Tywysog Cymru, yng Nghastell Caernarfon, yn 1969; hefyd Y Bardd, yn seiliedig ar ddarn R. Williams Parry ‘Englynion Coffa Hedd Wyn’.\nTudalen o ‘Y Bardd’\nPriododd y sielydd Megan Lloyd, yn 1939, ac roedd ganddynt ddwy ferch, Grace a Siân, a fyddai’n ymddangos yn ei ddarnau syml i blant. Yn dilyn strôc fawr yn 1979, roedd ei allu i gyfansoddi wedi dioddef yn sylweddol.\nYn dilyn ei farwolaeth ym 1986 sefydlwyd Ymddiriedolaeth Mansel Thomas gyda’r nod o gasglu a threfnu holl lawysgrifau hysbys y cyfansoddwr, a chyhoeddi gwaith oedd heb ei gyhoeddi. Trwy haelioni’r ymddiriedolaeth, mae llawysgrifau gwreiddiol y cyfansoddwr wedi’u hadneuo’n barhaol yn Llyfrgell Genedlaethol Cymru.\nMae’r archif yn cael ei gatalogio ar hyn o bryd fel rhan o waith Yr Archif Gerddorol Gymreig, a bydd ar gael yn y flwyddyn newydd.\nTagiau: Mansel Treharne Thomas, Yr Archif Gerddorol Gymreig\nArchifau Dewis Mis Mawrth 2019 (6) Chwefror 2019 (4) Ionawr 2019 (5) Rhagfyr 2018 (2) Tachwedd 2018 (5) Hydref 2018 (5) Medi 2018 (6) Awst 2018 (12) Gorffennaf 2018 (10) Mehefin 2018 (14) Mai 2018 (6) Ebrill 2018 (6) Mawrth 2018 (4) Chwefror 2018 (11) Ionawr 2018 (13) Rhagfyr 2017 (9) Tachwedd 2017 (14) Hydref 2017 (15) Medi 2017 (12) Awst 2017 (10) Gorffennaf 2017 (14) Mehefin 2017 (8) Mai 2017 (9) Ebrill 2017 (6) Mawrth 2017 (14) Chwefror 2017 (7) Ionawr 2017 (10) Rhagfyr 2016 (6) Tachwedd 2016 (6) Hydref 2016 (10) Medi 2016 (8) Awst 2016 (11) Gorffennaf 2016 (5) Mehefin 2016 (5) Mai 2016 (10) Ebrill 2016 (4) Mawrth 2016 (4) Chwefror 2016 (2) Ionawr 2016 (2) Rhagfyr 2015 (19) Tachwedd 2015 (7) Hydref 2015 (6) Medi 2015 (5) Awst 2015 (4) Gorffennaf 2015 (9) Mehefin 2015 (7) Mai 2015 (5) Ebrill 2015 (3) Mawrth 2015 (7) Chwefror 2015 (7) Ionawr 2015 (11) Rhagfyr 2014 (2) Tachwedd 2014 (5) Hydref 2014 (4) Medi 2014 (3) Awst 2014 (7) Gorffennaf 2014 (9) Mehefin 2014 (8) Mai 2014 (4) Ebrill 2014 (4) Mawrth 2014 (3) Chwefror 2014 (5) Ionawr 2014 (4) Rhagfyr 2013 (5) Tachwedd 2013 (12) Hydref 2013 (13) Medi 2013 (8) Awst 2013 (7) Gorffennaf 2013 (9) Mehefin 2013 (16) Mai 2013 (8) Ebrill 2013 (2) Mawrth 2013 (4) Chwefror 2013 (10) Ionawr 2013 (6) Rhagfyr 2012 (7) Tachwedd 2012 (4) Hydref 2012 (5) Medi 2012 (5) Awst 2012 (3) Gorffennaf 2012 (4) Mehefin 2012 (6) Mai 2012 (6) Ebrill 2012 (4) Mawrth 2012 (6) Chwefror 2012 (6) Ionawr 2012 (8) Rhagfyr 2011 (5) Tachwedd 2011 (6) Hydref 2011 (3) Medi 2011 (1) Awst 2011 (9) Gorffennaf 2011 (15) Mehefin 2011 (7) Mai 2011 (13) Ebrill 2011 (20) Mawrth 2011 (14) Chwefror 2011 (20) Ionawr 2011 (14) Rhagfyr 2010 (21) Tachwedd 2010 (30) Hydref 2010 (24) Medi 2010 (29) Awst 2010 (25) Gorffennaf 2010 (30) Mehefin 2010 (19) Mai 2010 (9) Ebrill 2010 (9) Mawrth 2010 (10) Chwefror 2010 (14) Ionawr 2010 (3) Rhagfyr 2009 (4) Tachwedd 2009 (3) Hydref 2009 (2) Medi 2009 (2)


Gweithiwr gofal preswyl i blant yn cael ei dynnu oddi ar y Gofrestr am fod yn anonest ac am roi pobl ifanc sy’n wynebu risg mewn perygl|Gofal Cymdeithasol Cymru\nGweithiwr gofal preswyl i blant yn cael ei dynnu oddi ar y Gofrestr am fod yn anonest ac am roi pobl ifanc sy’n wynebu risg mewn perygl\nMae gweithiwr gofal preswyl i blant o Gaerdydd wedi cael ei dynnu oddi ar y Gofrestr o Weithwyr Gofal Cymdeithasol ar ôl i wrandawiad ganfod bod ei gamymddygiad difrifol wedi amharu ar ei addasrwydd i ymarfer.\nRoedd Richard Evans yn gweithio fel gweithiwr cymorth mewn cartref addysgol preswyl i blant ag awtistiaeth adeg y digwyddiad dan sylw.\nYn y gwrandawiad, clywyd bod Mr Evans yn gweithio shifft nos gyda chydweithiwr ym mis Ebrill 2017, yn goruchwylio tri pherson ifanc sy’n wynebu risg, pan redodd un o’r bobl ifanc hyn i ffwrdd ac yntau’n breswylydd 16 oed ag awtistiaeth ac anghenion cymhleth, yn ogystal â hanes o ddianc.\nDim ond pan gafodd ei hysbysu gan ei gydweithwyr fod yr heddlu wedi dod o hyd i’r person ifanc 16 oed y sylweddolodd Mr Evans ei fod ar goll yn y lle cyntaf.\nDywedwyd wrth y gwrandawiad fod Mr Evans naill ai wedi mynd ati wedyn i ffugio cofnodion yn datgan bod y person ifanc yn y cartref ar yr adeg y dihangodd neu roedd yn gysylltiedig â’u ffugio, a honnodd yn anonest fod staff wedi bod yn cadw llygad ar y person ifanc yn rheolaidd, er i gamera teledu cylch cyfyng brofi nad oedd hyn yn wir.\nAr ôl clywed y dystiolaeth, canfu’r panel fod camymddygiad difrifol Mr Evans wedi amharu ar ei addasrwydd i ymarfer.\nGan esbonio ei benderfyniad, dywedodd y panel: “Mae’r canfyddiadau ffeithiol yr ydym wedi eu gwneud yn enghreifftiau o weithredoedd ac anweithiau difrifol gan Mr Evans. Mae methu â chadw llygad ar bobl ifanc sy’n wynebu risg, ffugio dogfennau ac anonestrwydd yn faterion difrifol iawn.”\nAeth y panel ymlaen i ddweud: “O’r dystiolaeth a glywsom, roedd gan y staff agwedd hunanfodlon at reoli eu tasgau nos rheolaidd. At hyn, roedd ymgais barhaus i gelu methiant Mr Evans i gadw llygad ar y preswylydd dan sylw. Methodd â chyfaddef i’r hyn a wnaeth, ac roedd yn anonest am y peth. Felly, ni allwn ddod i’r casgliad bod y ffeithiau a ganfuwyd yn wallau unigryw.\n“Aethom ati i ystyried y risg y byddai’n ymddwyn yn yr un modd yn y dyfodol. Nid yw Mr Evans wedi rhoi esboniad pellach o’i fethiannau. Parhaodd i ddadlau ynghylch yr honiadau gan roi adroddiadau gwahanol am yr hyn a wnaeth ar y noson i gadw llygad ar y person ifanc. Heb unrhyw esboniad pellach, ni allwn fod yn sicr nad yw’n peri risg i unigolion sy’n defnyddio gwasanaethau yn y dyfodol.”\nPenderfynodd y panel dynnu Mr Evans oddi ar y Gofrestr o Weithwyr Gofal Cymdeithasol ar unwaith, gan ddweud: “Rydym wedi penderfynu bod Gorchymyn Dileu yn gymesur o ystyried y ffactorau gwaethygol yn yr achos hwn a’r ffaith bod Mr Evans wedi gwyro mor ddifrifol o’r safonau proffesiynol a nodir yn y 'Côd Ymarfer Proffesiynol Gofal Cymdeithasol'.\n“Credwn fod Gorchymyn Dileu yn angenrheidiol i ddiogelu’r cyhoedd a lles y cyhoedd yn ddigonol er mwyn cynnal hyder pobl mewn gwasanaethau gofal cymdeithasol.”\nNid oedd Mr Evans yn y gwrandawiad deuddydd yn ein swyddfa yng Nghaerdydd yr wythnos diwethaf.


Gwynoro Jones May 16, 2021 4 min read\nYN unol â rheoliadau Llywodraeth Cymru, bydd Taith Pyllau Glo Cymru ym Mharc Treftadaeth Cwm Rhondda yn agor ei drysau i ymwelwyr am y tro cyntaf yn 2021 ddydd Mawrth, 18 Mai. Mae modd cadw lle ar-lein neu drwy ffonio’r Parc Treftadaeth dydd Mawrth-dydd Sadwrn, 9am-5pm.\nMae llawer iawn o waith wedi’i wneud i sicrhau bod modd i’r atyniad unigryw ailagor mewn ffordd ddiogel sy’n cadw at ofynion cadw pellter cymdeithasol ac sy’n cydymffurfio â’r Rheoliadau COVID-19 diweddaraf. Yn ogystal â hyn, mae’r atyniad wedi cael ei gwobrwyo â Safon “We’re Good to Go” gan Visit Britain, sy’n rhoi hyder i ymwelwyr bod prosesau clir ar waith, sy’n cadw at ganllawiau diweddaraf Llywodraeth Cymru.\nOherwydd rheoliadau COVID-19, bydd y safle’n gweithredu ar gapasiti llai, gydag un daith yn digwydd bob awr rhwng 10am a 3pm. Dim ond tocyn i deulu neu deulu estynedig y bydd modd ei brynu ar gyfer pob taith yn unol â’r rheoliadau cyfredol. Mae’n bwysig gwybod mai’r nifer lleiaf o bobl sy’n cael bod yn rhan o daith ydy dau a’r uchafswm ydy wyth.\nYn gyn-lowyr a weithiodd yn ein pyllau yn fechgyn a dynion ifainc, dydy’n tywyswyr ni ddim yn gallu aros i gyfarch ymwelwyr eto.\nMaen nhw’n edrych ymlaen at roi helmed glöwr ar eich pennau chi a mynd â chi ar daith o dan y ddaear ac yn ôl mewn amser, gan archwilio’n treftadaeth ddiwydiannol anhygoel a’r effaith enfawr a wnaethon ni ar y byd.\nUnwaith eto, bydd Pete, Tony a Graham yn rhannu eu straeon personol a’u hatgofion am sut brofiad oedd gweithio yn y pyllau glo a sut beth oedd bywyd i’w teuluoedd a’r gymuned ehangach.\nByddan nhw’n dathlu’r effaith enfawr a gawson ni ar y byd, sut gwnaethon ni gyfrannu at ddiwydiant byd-eang gydag “aur du”, gan ddarparu tanwydd i’r Titanic a thanio’r chwyldro diwydiannol ledled y byd.\nDaliwch eich gafael yn dynn wrth i chi fynd ar DRAM!, profiad sinematig lle rydych chi’n reidio’r dram olaf o lo at wyneb y pwll.\nArchwiliwch ein harddangosfeydd diddorol, gan gynnwys arteffactau go iawno’r gorffennol a chasglu cofrodd o’n siop anrhegion.\nDewch i gwrdd â Jo Bach y Glöwr, a fydd yn dweud popeth wrthych chi am ei ddiwrnod cyntaf erioed yn löwr yn 12 oed. Mae ei stori wedi’i seilio ar straeon gwirioneddol yr holl fechgyn a aeth i weithio dan ddaear pan oedden nhw mor ifanc.\nMae Caffe Bracchi yn dathlu’r siopau coffi traddodiadol a’r parlyrau hufen iâ a agorodd ar draws Rhondda Cynon Taf gan ymfudwyr o’r Eidal a heidiodd i’r ardal i weithio yn ein diwydiannau.\nMae yno ystod wych o fyrbrydau, prydau bwyd a diodydd poeth ac oer ac mae’r cacennau sydd ar gael yn anhygoel. Cymerwch ddarn i fynd gartref gyda chi, neu o 18 Mai dewch i fwyta dan do.\nOs ydych chi’n un sy’n hoffi crefft, yna fe fyddwch chi wrth eich bodd â Craft of Hearts. Yma, mae ystod enfawr o eitemau a chyflenwadau hanfodol ar werth a, phan fydd yn ddiogel gwneud hynny, mae Craft of Hearts yn cynnal gweithdai.\n“Rwy’n falch iawn o gadarnhau fod modd i Daith Pyllau Glo Cymru ym Mharc Treftadaeth Cwm Rhondda ailagor ei ddrysau i ymwelwyr ddydd Mawrth nesaf, 18 Mai.\n“Mae pandemig COVID-19 wedi cael effaith enfawr ar fywydau pob un ohonom, ac mae’r cyhoeddiad gan Lywodraeth Cymru bod modd i letygarwch dan do ailagor o ddydd Mawrth, 18 Mai yn gam arall i’r cyfeiriad cywir yn dilyn y cynnydd rhagorol wrth leihau cyfraddau COVID-19 dros y misoedd diwethaf.\n“Mae ein staff wedi bod yn gweithio’n galed y tu ôl i’r llenni yn paratoi’r atyniad poblogaidd i ailagor mewn modd diogel, ac rwy’n siŵr nad yw’n tywyswyr teithiau gwych yn gallu aros i groesawu ymwelwyr yn ôl i roi cipolwg iddyn nhw o fywyd glöwr a’r oes ddiwydiannol a oedd modd ffurfiannol i lawer o’n cymunedau.”\nMae ardal chwarae’r Parth Ynni ar gau ar hyn o bryd.\nTags: Cyngor Rhondda Cynon Taf Parc Treftadaeth Cwm Rhondda Taith Pyllau Glo Cymru yn agor\nPrevious Capel hanesyddol Aberfan cael ei ddymchwel yn rhannol ar frys er mwyn diogelu’r cyhoedd\nNext Cyngor RCT yn lansio ymgynghoriad cyhoeddus ar Strategaeth Dwristiaeth Ddrafft


Siambr rethreg - Wicipedia\nMath o gymdeithas lenyddol a dramataidd a ffurfiwyd mewn sawl dinas a thref ar draws yr Isel Wledydd yn ystod oes Dadeni'r Gogledd oedd y siambr rethreg (Iseldireg: rederijkerskamer). Datblygodd o hen gwmnïau theatraidd yr Oesoedd Canol Diweddar, Gesellen van den Spele, ac ar batrwm cymdeithasau dramataidd Ffrengig y cyfnod, y puys, a blodeuai yn enwedig yn Fflandrys ac Holand yn y 15g a'r 16g. Byddai'r siambrau rhethreg yn gyfrwng pwysig wrth feithrin llenyddiaeth Iseldireg a Fflemeg y werin. Mae rhyw 600 o ddramâu'r rederijkers wedi goroesi, yn ogystal â chasgliadau o'u baledi (refereinen).\nSefydlwyd siambrau rhethreg gan ddinasyddion dosbarth-canol er mwyn hybu barddoniaeth a drama. Ar y cychwyn fe'u trefnwyd yn ddemocrataidd, ond yn ddiweddarach byddent yn derbyn nawdd oddi ar y pendefigion ac yn cyflogi arweinydd, cynorthwywyr, croesan, a rheolwr. Byddai'r siambr rethreg yn dwyn enw, arwyddair, ac arwyddlun ei hun, ac yn derbyn comisiwn oddi ar y ddinas i drefnu dathliadau cyhoeddus ac i berfformio mewn gwyliau lleol.\nCynhaliwyd cystadlaethau rhyngdrefol o'r enw landjuwelen ("tlysau gwladol") gan y siambrau rhethreg er mwyn gwobrwyo dramodwyr a beirdd, yn debyg i draddodiad yr eisteddfod yng Nghymru. Ysgrifennwyd a pherfformiwyd dramâu o sawl math ganddynt, gyda themâu crefyddol a seciwlar, gan gynnwys dramâu moes a miragl alegorïaidd, straeon Beiblaidd, hanesion, a chwedlau. Un o ddramâu moes amlycaf y cyfnod oedd Elckerlyc (tua 1485), a briodolir i Peter van Diest neu i Pieter Doorlant, a gafodd ei drosi i'r Saesneg ar ffurf Everyman. Esiampl o'r ddrama firagl yw Mariken van Nieumeghen (tua 1500), stori am yr wrthgilwraig Mariken sydd yn byw gyda'r Diafol am saith mlynedd cyn iddi droi'n ôl at ei ffydd wrth iddi daro ar basiant. Bu'r siambrau rhethreg hefyd yn gyfrifol am ffyniant y ffars yn yr Iseldiroedd yn y 15g. Genre boblogaidd arall oedd y ddrama ramant, er dim ond Spiegel der Minnen gan Colijn van Rijssele sydd yn goroesi.\nMae barddoniaeth y rederijkers yn pwysleisio ffurfiau a mydryddiaeth gymhleth, a fyddai'n gosod sail i benillion dramataidd ac arwrgerddi diweddarach yn yr iaith Iseldireg, yn enwedig mesur y cwpled alecsandraidd mewn odl. Datblygwyd ffurf unigryw y referein dan ddylanwad y siambrau, er nad oedd un o feirdd disgleiraf y ffurf honno, Anna Bijns o Antwerp, yn gallu ymaelodi â siambr oherwydd ei rhyw.\nBu'r siambrau rhethreg ar drengi erbyn diwedd yr 16g o ganlyniad i ddeddfau newydd yn erbyn ymgynnull yn gyhoeddus, cynhyrfoedd crefyddol y Diwygiad Protestannaidd a'r Gwrth-Ddiwygiad Catholig, a dirywiad mewn ansawdd eu cynnyrch. Trodd nifer ohonynt yn gymdeithasau cydedmygu ar gyfer pastynfeirdd di-nod, er i ddwy siambr rethreg amlwg yn Amsterdam—yr Egelantier a'r Wit Lavendel—barhau'n boblogaidd yn yr 17g.\n↑ 1.0 1.1 (Saesneg) Eddy K. Grootes, "Dutch literature and language" yn Europe, 1450 to 1789: Encyclopedia of the Early Modern World. Adalwyd ar wefan Encyclopedia.com ar 7 Hydref 2021.\n↑ 2.0 2.1 2.2 (Saesneg) Rederijkerskamer. Encyclopædia Britannica. Adalwyd ar 7 Hydref 2021.\nWedi dod o "https://cy.wikipedia.org/w/index.php?title=Siambr_rethreg&oldid=11041960"\nLlên yr Iseldiroedd yn y 15fed ganrif\nLlên yr Iseldiroedd yn yr 16eg ganrif\nLlenyddiaeth Iseldireg y Dadeni\nTheatr yr Iseldiroedd yn y 15fed ganrif\nTheatr yr Iseldiroedd yn yr 16eg ganrif


Greenbriar, Virginia - Wicipedia\nCymuned heb ei hymgorffori (Saesneg: unincorporated community) yn Fairfax County, yn nhalaith Virginia, Unol Daleithiau America yw Greenbriar, Virginia.\nMae ganddi arwynebedd o 4.050701 cilometr sgwâr.Ar ei huchaf mae'n 365 Troedfedd yn uwch na lefel y môr. Yn ôl cyfrifiad y wlad, poblogaeth y dref yw: 8,166 (2010); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nCeir nifer o bobl nodedig a anwyd o fewn ardal Greenbriar, gan gynnwys:\nWedi dod o "https://cy.wikipedia.org/w/index.php?title=Greenbriar,_Virginia&oldid=10132073"\nNewidiwyd y dudalen hon ddiwethaf ar 12 Ebrill 2020, am 18:04.


Cyhoeddi mesur i ostwng oed pleidleisio ac ail-enwi’r Cynulliad yn ‘Senedd’ – Golwg360\nY nod yw “sbarduno trafodaeth” am ddemocratiaeth yng Nghymru, meddai Elin Jones\nMae mesur sy’n addo gostwng yr oedran pleidleisio i 16 oed a newid enw’r Cynulliad i ‘Senedd’, wedi cael ei gyhoeddi.\nDaw Mesur Senedd ac Etholiadau (Cymru) ar ôl i Aelodau Cynulliad gefnogi cynlluniau ar ei gyfer fis Hydref y llynedd.\nYn ôl Comisiwn Cynulliad Cenedlaethol Cymru, y gobaith yw y byddai’r mesur yn “sbarduno trafodaeth ddiddorol ac ystyrlon am ein democratiaeth a’n hymgysylltiad gwleidyddol yng Nghymru.”\nBydd newidiadau’r mesur yn golygu y bydd gan pobol ifanc sydd wedi cael eu pen-blwydd yn 16 oed yr hawl i bleidleisio yn etholiadau’r Cynulliad yn 2021.\nYchwanega’r Comisiwn eu bod nhw eisoes yn cydweithio â Llywodraeth Cymru er mwyn sicrhau bod mwy o addysg am wleidyddiaeth ar gael mewn ysgolion ar drothwy’r newid yn yr oedran pleidleisio.\n“Bydd y ddarpariaeth i ostwng yr oedran pleidleisio i 16, rwy’n gobeithio, yn ennyn diddordeb pobol ifanc yn benodol yn y broses ddemocrataidd,” meddai Llywydd y Cynulliad, Elin Jones.\n“Bydd y cynnig i newid enw’r Cynulliad i’r Senedd yn adlewyrchu’n well statws y sefydliad fel senedd.\n“Ar ôl ugain mlynedd, mae hwn yn gyfle euraidd i adnewyddu ein democratiaeth a sicrhau bod senedd genedlaethol Cymru yn galluogi i wneud ein gorau ar gyfer ein hetholwyr heddiw ac ar gyfer cenedlaethau’r dyfodol.”\nTheresa May am gyflwyno cynnig yn gofyn am ragor o amser i’w chynllun ddydd Iau


Eleni, bydd mwy na 240 o bobl ifanc a menywod bregus a’u plant sydd wedi eu heffeithio gan ddigartrefedd yn mwynhau cinio Nadolig tri chwrs, parti, gwobrau ac anrhegion a hyn o ganlyniad i bartneriaeth newydd rhwng Urdd Gobaith Cymru, sefydliad ieuenctid mwyaf Cymru, a'r elusen ddigartrefedd Llamau.\nYn ymuno yn y dathliadau, a gynhelir yng Ngwersyll yr Urdd Caerdydd, bydd dau o sêr mwyaf Cymru, y chwaraewr rygbi rhyngwladol Rhys Patchell a’r DJ Huw Stephens, yn gweini’r sbrowts, galw rhifau bingo a rhannu gwobrau ac anrhegion.\nCyhoeddwyd y bartneriaeth newydd yn y gwersyll heddiw (18 Rhagfyr 2019). Siaradodd y Prif Weinidog Mark Drakeford AC, Prif Weithredwyr yr Urdd a Llamau, Siân Lewis a Frances Beecher, Huw Stephens a Rhys Patchell am eu brwdfrydedd dros y bartneriaeth a’i photensial i roi profiadau gwerthfawr i bobl ifanc, cynyddu eu hyder a’u helpu i gyflawni eu huchelgeisiau.\nYn 2020, bydd y bartneriaeth rhwng yr Urdd a Llamau yn:\n- Darparu 75 o lefydd am ddim i bobl ifanc Llamau ar dri chwrs penwythnos gwahanol yng ngwersylloedd yr Urdd yn Llangrannog, Glan-llyn a Chaerdydd.\n- Cynnig penwythnos am ddim i deuluoedd ifanc Llamau yng ngwersyll Llangrannog, gyda chyfleusterau creche yn cael eu darparu gan staff yr Urdd.\n- Cynnig cyfanswm o bum cwrs gweithgaredd awyr agored undydd gyda Gwasanaeth Awyr Agored yr Urdd a fydd yn meithrin hunanhyder unigolion Llamau yn ogystal â dysgu sgiliau newydd.\nDywedodd y Prif Weinidog Mark Drakeford AC: “I’r mwyafrif ohonom, mae’r Nadolig yn amser i fod gyda ffrindiau a theulu, ond ‘dyw hyn ddim yn wir am bawb. Yn anffodus, mae gormod o bobl yn wynebu Nadolig heb le i’w alw yn gartref, a rhai hyd yn oed yn wynebu cysgu ar y stryd. Dyna pam ein bod yn benderfynol o wneud popeth o fewn ein gallu i ddod â digartrefedd o bob math i ben.\n“Hoffwn ddiolch i Urdd Gobaith Cymru a Llamau, a’n holl sefydliadau ieuenctid a digartrefedd anhygoel, am y gwaith hanfodol a wnânt i gefnogi rhai o bobl mwyaf bregus Cymry. Rwy’n gwerthfawrogi bod ymroi i helpu yn aml yn golygu aberth bersonol, ond rwy’n siŵr y bydd y bobl ifanc a fydd yn ymuno â chi ar gyfer cinio Nadolig eleni yn llawn gwerthfawrogiad. Da iawn bawb.”\nMeddai Prif Weithredwr yr Urdd, Siân Lewis: “Rydyn ni’n hynod falch o allu cynnal y digwyddiad yma heddiw, sef y cyntaf mewn llawer o gydweithio sydd ar waith rhwng yr Urdd a Llamau. Yr Urdd yw prif sefydliad ieuenctid Cymru, gyda mwy na 56,000 o aelodau. Rydym yn gynyddol annog ein haelodau i edrych y tu hwnt i’w milltir sgwâr, i ddatblygu teimlad o ddinasyddiaeth a sylweddoli’r potensial sydd gan bobl ifanc i amlygu materion llosg ac ysgogi newid. Mae digartrefedd yn sicr yn un o’r materion sy’n eu poeni.”\nDywedodd Frances Beecher, Prif Swyddog Gweithredol Llamau: “Rydyn ni wrth ein bodd o greu partneriaeth gyda’r Urdd. Maen nhw’n sefydliad gwych gyda llawer o werthoedd yn gyffredin â rhai Llamau, felly mae’n bartneriaeth addas. Gall y Nadolig fod yn gyfnod hynod boenus ac anodd i’r bobl ifanc a’r menywod rydyn ni’n eu cefnogi. Gall mwynhau prynhawn o ginio a dathliadau wneud byd o wahaniaeth. Rydyn ni yn Llamau yn ddiolchgar iawn i’r Urdd am drefnu’r digwyddiadau Nadoligaidd yma, a gall gwybod bod eraill yn poeni amdanynt fod yr anrheg Nadolig gorau. Bydd y ddau ddiwrnod yma yn llawn bwyd a hwyl ac yn gyfnod o gyd-dynnu a dathlu. Rwy’n gwybod y bydd yn wych. Rydym hefyd yn edrych ymlaen at gyd-weithio â’r Urdd ar gyfer digwyddiadau’r dyfodol yn 2020. ”\nAr ddydd Sadwrn 21 Rhagfyr, bydd aelod o staff yr Urdd, Rhys Pinner yn gobeithio cyflawni her i godi arian i Llamau, sef rhedeg i fyny ac i lawr mynydd Pen y Fan am 36 awr.


Dameg y wê nôl | Gronyn\nDameg y wê nôl\nMi ddylai pethau fod yn rhwyddach yr wythnos hon! Mae’r cyswllt â’r rhyngrwyd wedi ei adfer, a’r cyfrifiadur a’r argraffydd yn bihafio’n dda. Dim ond rhoi trefn ar gynnwys y rhifyn hwn (a’i sgwennu) sydd ei angen heno. Fe ddylai’r gweddill fod yn ddidrafferth. Ac ni fydd raid i chithau graffu ar brint llai nag arfer fel yr wythnos ddiwethaf.\nFel y soniais y Sul diwethaf, doedd y we ddim yn gweithio acw. Ac mi barodd hynny am ddau ddiwrnod cyfan. Roedd hynny nid yn unig yn niwsans ond yn drafferthus ac yn rhwystredig. Mi ffoniais am help, fel sydd raid efo’r pethau hyn, sawl gwaith, ond yn ofer. Doedd pethau ddim gwell. Yn ôl pob sôn, roedd rhyw nam yn y gyfnewidfa ffôn yn wreiddiol. Ond wedyn, roedd rhywbeth yn bod ar ein llinell ni. Roedd rhywun neu rywrai’n ceisio’i thrwsio, ond doedd pethau’n gwella dim nes i’m hachos gael ei drosglwyddo i sylw rhywun ar ‘Lefel 2’. Rŵan, dwn i ddim beth yn union yw ‘Lefel 2’, ond mae’n amlwg fod y ‘dyn Lefel 2’ y bum i’n siarad ag o’n dallt y dalltings. O fewn dim i mi ei ffonio roedd o’n sylweddoli beth oedd y broblem, ac mi roddodd gyfarwyddiadau manwl i mi eu dilyn er mwyn ei datrys. Ac wrth wneud yn union beth oedd o’n ei ddeud wrthyf a theipio’r llythrennau a’r rhifau priodol, o fewn dim o dro roedd y cyfan yn ôl i drefn, a’r nam a barodd am ddeuddydd cyfan wedi ei gywiro.\nY mae teyrnas nefoedd yn debyg i ddyn mewn trafferth efo’i gyfrifiadur. Ni all ddatrys y broblem ei hunan, ac ni all ei ffrindiau na’i deulu ei helpu. Mae’n ffonio am gymorth ond i ddim diben. O’r diwedd, mae’n dod o hyd i ddyn Lefel 2 sy’n deud wrtho beth sy’n bod a beth i’w wneud. Mae’n rhaid iddo gredu bod dyn Lefel 2 yn medru ei helpu. Ac er iddo chwilio am help ym mhob cyfeiriad, a chael ei siomi mewn mwy nag arbenigwr a ddylasai fod wedi ei helpu, mae’n barod i ymddiried yn y dyn Lefel 2. Mae’n ei roi ei hun yn ei ofal ac yn gwneud popeth y mae’n ei ddweud wrtho. A’r munud y mae’n gwneud hynny, mae’r dyn Lefel 2 yn cydymdeimlo ag o ac yn ei arwain ac yn delio â’r broblem gan drwsio’r nam ac adfer y cysylltiad â’r we. Mae’r dyn oedd yn drist wrth ei fodd ac yn diolch i ddyn Lefel 2, ac yn ei ganmol wrth bawb o’i ffrindiau.\nUn o’r camau cyntaf i’r bywyd Cristnogol yw sylweddoli bod Duw’n gwybod i’r dim beth sy’n bod arnom. Ac am ei fod yn gwybod beth sy’n bod yr anfonodd Duw ei Fab. Trwy ymddiried yn y Mab y cawn ni ein dwyn i berthynas gywir â Duw. Ac o ymddiried ynddo y down i brofi’r bywyd newydd ac i wybod am gariad rhyfeddol Duw atom ni. Ac y mae pawb a brofodd y bywyd newydd hwn yn rhoi’r clod a’r diolch i Dduw ac yn ei ganmol yng ngŵydd eraill.\nCliciwch ar ‘Gronyn’ ar ben y dudalen – rhifyn 17 Mehefin, 2012\nThis entry was posted on Dydd Mercher, Mehefin 20th, 2012 at 11:21 am and is filed under Uncategorized.\tYou can follow any responses to this entry through the RSS 2.0 feed. You can leave a response, or trackback from your own site.


Cyhoeddi Cofnod Cymraeg cyntaf y Cynulliad ers 2010 – Golwg360\nCyhoeddi Cofnod Cymraeg cyntaf y Cynulliad ers 2010\n18 Ionawr 2012 am 12:20\nMae cofnod Cymraeg o drafodaethau llawn y Cynulliad wedi cael eu cyhoeddi am y tro cyntaf ers Gorffennaf 2010.\nDdoe, fe gyhoeddwyd Cofnodion y Trafodion yn gwbwl ddwyieithog am y tro cyntaf ers i Gomisiwn y Cynulliad benderfynu rhoi’r gorau i gyfieithu sylwadau Saesneg y Siambr i’r Gymraeg, er mwyn arbed arian.\nDatgelodd Golwg 360 yn ystod wythnos Eisteddfod 2009 fod Comisiwn y Cynulliad, dan gadeiryddiaeth Dafydd Elis-Thomas, wedi penderfynu na fyddai’n rhaid cyfieithu Cofnod y Trafodion i’r Gymraeg o ganol 2010 ymlaen, er y byddai sylwadau Cymraeg ar lawr y Siambr yn dal i gael eu cyfieithu i’r Saesneg.\nOnd ddoe, fe ddaeth y drefn honno i ben, gan ddychwelyd i’r drefn flaenorol o gyfieithu bob sylw sy’n cael ei wneud yn ystod y trafodaethau llawn yn Siambr y Cynulliad i’r ddwy iaith.\nCafodd y penderfyniad i atal y cyfieithu ei feirniadu’n llym gan Fwrdd yr Iaith a Chymdeithas yr Iaith, ac roedd bron i 2,000 o bobl wedi arwyddo deiseb yn galw ar y Cynulliad i ddychwelyd i gofnodion dwyieithog.\nAr y pryd, cyhuddwyd y Cynulliad o “dorri ei gynllun iaith ei hun,” gan Fwrdd yr Iaith, ond fe benderfynodd y Comisiwn sy’n gyfrifol am waith y Cynulliad fod arbedion o hyd at £250,000 i’w gwneud bob blwyddyn trwy atal y gwasanaeth.\nOnd ym mis Tachwedd y llynedd fe gyhoeddodd Comisiwn y Cynulliad y byddai’r gwaith o gyfieithu’r Cofnod yn ail-ddechrau o fis Ionawr eleni.\nBydd y cofnod yn cael ei gyfieithu drwy dechnoleg Google Translate o hyn ymlaen, gyda chyfieithwyr proffesiynol yn adolygu’r gwaith cyn ei gyhoeddi.\nYn ôl y Comisiwn, fe fydd hyn yn costio £110,000 y flwyddyn i’r Cynulliad, sef tua hanner y gost wreiddiol o dalu cyfieithwyr i wneud y gwaith i gyd.\nPlaid Cymru ar fin dewis ymgeisydd i herio Dafydd Elis-Thomas


• Tudalen 37 o 40 • 1 ... 34,35,36,37,38,39,40\ngan Duw » Maw 23 Meh 2009 12:55 am Neuromancer: William Gibson (cyberpunk). Duw\ngan Wigs » Maw 23 Meh 2009 9:53 pm Open Veins of Latin America gan Eduardo Galeano. Llyfr anhygoel am hanes De America sy'n dangos yn union, mewn ffordd hynod farddonol a lliwgar, sut yr ataliwyd datblygiad y cyfandir gan yn gyntaf gwledydd Ewrop a nes ymlaen yr UDA. Mae e'n darllen fel Noam Chomsky wedi ei ail-ysgrifennu gan Gabriel Garica Marquez!\nNegeseuon: 23Ymunwyd: Mer 25 Awst 2004 12:13 pm\ngan Prysor » Mer 24 Meh 2009 6:50 am Good Friday: The Death of Irish Republicanism, Anthony McIntyre\ngan Creyr y Nos » Iau 25 Meh 2009 3:03 pm One Day in the Life of Ivan Denisovich gan Aleksandr Solzhenitsyn. Llyfr da iawn yn adrodd hanes diwrnod mewn carchar yn Rwsia.\n'Don't piss down my back and tell me it's rainin' - The Outlaw Josey Wales\nDewrion yw adar y nos\nCreyr y Nos\nNegeseuon: 395Ymunwyd: Gwe 19 Rhag 2003 8:30 pmLleoliad: Aberystwyth\ngan Prysor » Sad 18 Gor 2009 9:14 am bellach, dwi bron a gorffen 'Stakeknife: Britain's Secret Agents in Ireland' (Martin Ingram a Greg Harkin)Ffycin horiffic. Read it and weep.http://www.amazon.co.uk/Stakeknife-Brit ... 169&sr=8-1\ngan finch* » Iau 30 Gor 2009 1:08 pm The Riddle of the Sands - Erskine Childers. Un o'r (os nad Y) stori gynta am spies yn y blynyddoedd yn arwain i fyny at y Rhyfel Byd Cyntaf. Darllenes i The 39 Steps a symud ymlaen i hwn er nad oedd gen i syniad ei fod e wedi ei seilio ar yr un math o sefyllfa. Rhyw fath o fersiwn drymach o'r 39 steps. Ma'n ddiddorol achos bo fi wedi arfer shwt gymynt a^ pherthynas gwledydd Ewrop a'u gilydd ar o^l yr Ail Ryfel Byd, ma'r ddau lyfr yma yn rhoi persbectif gwahanol am eu bod wedi ysgrifennu cyn yr holl densiwn stereotypical. Bues i hefyd yn siarad a^ ymchwilydd hanes o'r Almaen oedd wrthi'n astudio perthynas anglo-almaenig ar ddechrau'r ganrif yn y pyb y noson ar ol dechrau ei ddarlllen. Sbwci.Sai'n gwbod be ddarllenai nesa, falle ychydig o straeon byrion Edgar Allan Poe, Murder on the Rue Morgue mae'n siwr (prynes i gasgliad llawn yn ddiweddar). Dwi hefyd am ailddarllen Catch-22 a Trysor y Mor Ladron.\ngan Prysor » Maw 15 Medi 2009 11:25 pm The Basque History of the World - Mark Kurlansky\ngan sian » Mer 16 Medi 2009 6:47 am Y Llyfrgell, Fflur Dafydd\ngan Ray Diota » Mer 16 Medi 2009 9:36 am sian a ddywedodd:Y Llyfrgell, Fflur Dafyddwedi beni hon yn ddiweddar. Be ti'n meddwl de, Sian? *na'i sgwennu mwy pan dwi'n siwr bo ti 'di beni 'ddi i osgoi sbwylio'i iti!*\ngan sian » Mer 16 Medi 2009 10:05 am Ray Diota a ddywedodd:sian a ddywedodd:Y Llyfrgell, Fflur Dafyddwedi beni hon yn ddiweddar. Be ti'n meddwl de, Sian? *na'i sgwennu mwy pan dwi'n siwr bo ti 'di beni 'ddi i osgoi sbwylio'i iti!*Mwynhau hi. Dan yn fy atgoffa o rywun - ddim yn siwr pwy.


Earthbound: Y Gêm Gora Erioed? – fideo 8\nJanuary 19, 2015 fideowyth\nEarthbound: Y Gêm Gora Erioed?\nMae’r amser wedi dod. Mae’n bryd sôn am y gêm gora erioed.\nYn fy marn i, wrth gwrs. Ond, fel dwi wedi ei ddeud droeon, mae fy marn i wastad yn wyddonol gywir.\nYchydig o hanes: yn 1989, fe wnaeth Nintendo ryddhau gêm o’r enw Mother ar y NES. Gêm chwarae rôl oedd hi, yn dilyn yn olion traed gemau fel Final Fantasy a Dragon Quest, ond yn hytrach na chymryd lle mewn byd ffantasi, roedd Mother wedi ei seilio yn America’r ugeinfed ganrif. Neu… fersiwn bisâr Siapan o America’r ugeinfed ganrif, beth bynnag.\nRoedd y gêm yn lwyddiant yn Siapan, ac roedd ‘na blaniau i’w ryddhau yn yr Unol Daleithiau. Ond, efo’r Super Nintendo rownd y gornel, a’r gorllewin ddim yn hoff iawn o gemau chwarae rôl ar y pryd, gafodd y planiau yna eu sgrapio – er bod y gêm wedi ei gyfieithu’n llawn i Saesneg.\nBum mlynedd yn ddiweddarach, fe gafodd Mother 2 ei ryddhau ar y Super Nintendo. Roedd gan y gêm stori debyg i’r Mother cynta, yn fwy o reboot nag o ddilyniant go-iawn. Ond ta waeth, wnaeth o werthu dwywaith gymaint o gopiau a Mother – a’r tro yma, fe wnaeth y gêm ei ffordd allan o Siapan, o dan enw gwahanol…\nMae’r gêm yn dilyn anturiaethau criw o blant o’r enw Ness, Paula, Jeff, a Poo…\n… ia, Poo…\n… sydd wedi eu taflu at ei gilydd drwy amgylchiadau rhyfeddol i ymladd Giygas, creadur hollbwerus o’r gofod, sydd ymysg y baddies mwya diddorol mewn gemau. Allwch chi ddarllen mwy am yr “all-mighty idiot”, fel mae’n cael ei ddisgrifio yn y gêm, yn yr erthygl yma sgwennais i i wefan Gwyddonias.\nO ran ei fecanwaith, dydi Earthbound ddim yn gwneud unrhywbeth arbennig o newydd. Fyddwch chi’n crwydro’r byd ac yn datblygu eich cymeriadau ac yn ymladd gelynion, yn union fel unrhyw nifer o gemau chwarae rôl. Ond yn hytrach na dreigiau a dewinod, fyddwch chi’n ymladd brain sbeitlyd, cwpanau o goffi, ac aelodau o gwlt sy’n obsesd efo’r lliw glas. Un o brif gryfderau Earthbound ydi’r hiwmor. Mae’r gêm yn dechrau, er enghraifft, wrth i’r cymeriad Ness gyfarfod Buzz Buzz, teithiwr cyfeillgar o’r dyfodol sydd am ryw reswm wedi cymryd ffurf gwenynen… ac, ar ôl esbonio’r plot, yn cael ei ladd gan fam Ness yn syth.\nA dyma’r peth gwyrthiol am y gêm – mae’r hiwmor yna yn gwneud i chi faddau unrhyw broblemau bach. Mewn gêm arall, fe fyddai’r ffaith bod gelynion ‘da chi wedi curo yn ailymddangos ar ôl i chi grwydro oddi ar y sgrîn yn annifyr. Ond gan bod Earthbound mor stiwpid beth bynnag, ‘da chi ddim yn meindio. Mae o i gyd yn ran o’r hwyl. Ac er hyn i gyd, mae ‘na ddarnau gwirioneddol emosiynol yn y gêm, fel y darn yma, lle mae’r holl beth yn stopio er mwyn i chi allu edrych yn ôl ar eich taith hyd yn hyn.\nEr bod yr adolygiadau ddim yn rhy sbeshal, fe wnaeth chwaraewyr America ddechrau disgyn mewn cariad efo’r gêm. Ond dim digon ohonyn nhw. Fe gafodd o ei ryddhau yn y dyddiau tywyll cyn i Final Fantasy 7 wneud gemau chwarae rôl yn boblogaidd yn y gorllewin. Ar ben hyn i gyd, roedd yr ymgyrch farchnata yn drychinebus, yn defnyddio slogan… ym… ddiddorol…\nAc roedd y gêm yn dod mewn bocs enfawr, yn cynnwys llyfryn mawr scratch-n-sniff yn hytrach na’r pamffled bach arferol – pecyn hyfryd, ond un wnaeth wneud Earthbound yn lot drytach na’r rhan fwya o gemau. Roedd o’n gymaint o fflop, gafodd o ddim ei ryddhau yn Ewrop o gwbwl.\nDrwy gyfuniad o siop gemau leol hollol briliant, a theclyn i’r SNES oedd yn gadael i fi chwarae gemau o dramor, ges i gopi o Earthbound ar fore Dolig 1996. A wnes i ddisgyn mewn cariad efo fo’n syth. Rhwng y cymeriadau, yr hiwmor, y graffeg lliwgar, a’r profiad chwarae sbot-on, wnaeth o dicio pob un o mocsys i. Ers hynny, dwi wedi ei chwarae a’i ailchwarae, drosodd a throsodd, yn trin y profiad fel ryw fath o ddefod. A dim fi oedd yr unig un.\nDros y blynyddoedd, mae Earthbound wedi tyfu mewn poblogrwydd, wedi ei achosi yn rhannol gan un wefan – Starmen dot net. Mae sefydlwyr a dilynwyr y wefan wedi gweithio fel byddin i ledaenu’r gair am y gêm, ac yn ddangos eu ffyddlondeb drwy greu bob math o waith celf, cerddoriaeth, fideos ac ati. Jyst sbiwch. Y gwaith.\nMae ‘na hyd yn oed ffilm ddogfen am Earthbound yn y gweill.\nAc mae Nintendo wedi methu’n llwyr i gydnabod y poblogrwydd yma. Mae hanes y gyfres ers 1994 yn litani o fethiant a siomedigaeth, gydag un neu ddau o graciau o oleuni yn y tywyllwch. Roedd Mother 3 – neu Earthbound 64 yn y gorllewin – i fod i gael ei ryddhau ar yr N64, ond fe ddaeth hynny i ddim. Yn dilyn y siom yma, ac ar ôl dipyn o frêc, fe gafodd y gêm ei ailweithio a’i ryddhau ar y Game Boy Advance yn 2006.\nUnwaith eto, doedd Nintendo ddim yn fodlon cymryd risg efo’r gyfres. Ac wrth edrych ar ffigyrau gwerthu Earthbound, pwy all feio nhw? Ond roedden nhw’n anwybyddu’r miloedd a miloedd o bobol oedd wedi darganfod y gêm – yn ail-law, neu drwy ei lawrlwytho’n erbyn y gyfraith – dros y blynyddoedd. Roedd pob math o lythyrau a phetisiynau wedi eu gyrru i Nintendo ynghylch y peth, i ddistawrwydd llethol.\nYn y diwedd, criw Starmen.net ddaeth i achub y dydd unwaith eto, wrth gynhyrchu fersiwn wedi ei gyfieithu o’r gêm, i’w lawrlwytho yn rhad ac am ddim. Gan bod gan Nintendo ddim planiau i rhyddhau’r gêm yn y gorllewin, doedd ganddyn nhw ddim rheswm i wrthwynebu hyn. Ac felly, mae’r cyfieithiad yn dal i fod ar gael. Ac yn dilyn cyhoeddiad Shigesato Itoi, creawdwr Mother, bod y gyfres ar ben, mae nhw hyd yn oed yn gweithio ar gêm newydd sbon – Mother 4.\nOnd ella mai’r peth mwya rhwystredig oedd amharodrwydd Nintendo i ail-ryddhau Earthbound. Yn Siapan, fe gafodd Mother 1 & 2 eu rhyddhau mewn un pecyn ar y Game Boy Advance. Yn y gorllewin? Dim. Yna, pan gafodd y Wii ei ryddhau, a’r siop Virtual Console arlein yn gadael i chwaraewyr lawrlwytho gemau o holl hanes Nintendo, fe wnaeth ffans ddechrau gobeithio eto. Doedd dim rhaid i Nintendo wario ar gost rhyddhau fersiwn corfforol o’r gêm. Roedd o’n hawdd. Jyst sticio Earthbound arlein, a gwylio’r doleri yn rowlio i mewn.\nOnd wedyn, pan gafodd y Wii U ei ryddhau, heb lawer o ffanffêr, fe wnaeth y cymylau agor o’r diwedd. Am ba bynnag reswm, fe wnaeth Nintendo ddewis yr adeg yna i ailryddhau Earthbound yn America – a’i ryddhau yn Ewrop am y tro cynta un. Bellach, fedrith unrhywun sy’n berchen ar Wii U ei lawrlwytho a’i chwarae’n syth, am £8. Bargen sy’n taflu pob un bargen arall yn hanes y byd i’r cysgod.\nA dyna ni ryw fath o ddiwedd hapus, o leia. Er nad ydi’r gyfres am barhau (yn swyddogol), mae’r ffyddloniaid yn hapus i chwarae ac i ail-chwarae be sydd ganddon ni drosodd a throsodd. Unwaith dwi ‘di gwneud ryw fath o dent yn y pentwr o gemau ar y silff, dwi’n edrych ymlaen yn fawr at neidio i mewn i Earthbound unwaith eto.\nWna i ddim wastio mwy o’ch amser chi – amser ‘da chi angen ei ddefnyddio’n chwarae’r gêm – er bod ‘na gymaint mwy i ddweud. Wna i’ch gadael chi efo thema hyfryd Earthbound, i chi gael mwynhau efo paned o de tra’i fod o’n lawrlwytho.\nTan tro nesa. Fuzzy pickles.\nPrevious Gemau Diweddar, Rhan 5\nNext Byw Mewn Byd Ffantasi\nE3 – Ymateb Elidir | fideo wyth says:\n[…] onest, dwi ddim wedi chwarae’r gemau cynta. Ond dwi’n gweld yr un angerdd at Shenmue dwi’n ei deimlo tuag at y gyfres Earthbound. Felly mae’n rhaid bod ‘na rwbath sbeshal yma. Dwi wedi ei gefnogi ar Kickstarter, ac […]\nSatoru Iwata, 1959 – 2015 | fideo wyth says:\n[…] Fight, y gemau Kirby, a’r gemau Pokemon. Ac ar ben hynny i gyd, fe wnaeth o raglennu fy hoff gêm erioed, Earthbound, fwy neu lai ar ben ei […]\nAtgofion y Nadolig | fideo wyth says:\n[…] ar unrhywbeth oni bai am y Nintendo 64 rownd y gornel. A wnes i hefyd dderbyn Earthbound, fy hoff gêm erioed, y Nadolig yna. Doedd dim lot o siawns gan DKC3, chwarae […]\n[…] fy marn i) wedi bod yn well cartre i’r JRPG na’r Super Nintendo, o’r clasuron (Earthbound, Chrono Trigger), i berlau coll (Terranigma, Illusion Of Time), i rybish llwyr oedd rhywsut yn dal […]\nLeave a Reply to Satoru Iwata, 1959 – 2015 | fideo wyth Cancel reply


Llwyddiant Lleol – Eisteddfod CFfI Sir Gâr 2018\nby Sian Elin 1/11/2018 | 6:52 0 Posted in Cerddorol, CFfI, Eisteddfod\nSioned a Carwen\nYn Eisteddfod CFfI Sir Gâr nos Sadwrn 20/10/18, Carwen Richards o Glwb Dyffryn Cothi enillodd y gadair am ysgrifennu cerdd am Yr Arfordir, a Sioned Bowen o Glwb Llanllwni enillodd y goron am ysgrifennu darn o ryddiaith ar thema Y Cwm.\nMae Carwen Richards yn byw yn ardal Ffarmers ac yn athrawes addysg gorfforol yn Ysgol Uwchradd Aberaeron, a Sioned o ardal Llanfihangel yr Arth ond yn astudio Cymraeg Proffesiynol yn ei blwyddyn gyntaf ym Mhrifysgol Aberystwyth.\nMi ddaeth crin dipyn o lwyddiant i Glybiau Ffermwyr Ifanc ardal Clonc yn yr Eisteddfod eleni gydag unigolion a nifer o eitemau yn cyrraedd y 3 uchaf.\nRoedd y sgetsis oll yn donic i bawb ar noson gyntaf y cystadlu ar y 12fed o Hydref gyda Chlybiau Llanllwni a Dyffryn Cothi yn serenni unwaith yn rhagor. Llanllwni yn cipio’r ail wobr a Dyffryn Cothi yn dod yn drydydd. Gwelsom dalent lleol ar ei gorau yna wrth i Alpha Evans, Clwb Cwmann ddod yn drydydd yn yr Unawd offerynnol ac Elan Jones hefyd o Glwb Cwmann yn dod yn drydydd yn yr Alaw Werin.\nAlpha a Sara Elan, Clwb Cwmann.\nYna ar yr ail Nos Wener 19/10. Clwb Llanllwni ar wib unwaith yn rhagor gyda Sioned Howells yn derbyn y drydedd wobr yng nghystadleuaeth y Canu Emyn, a’r criw Dawnsio Gwerin hefyd yn cipio’r drydedd wobr. Hyfryd oedd gweld hefyd clod mawr i Glwb Dyffryn Cothi a Llangadog yng nghystadleuaeth y Côr Cymysg wrth iddynt gipio’r trydydd safle.\nAr Ddydd Sadwrn y 20fed o Hydref gwelwyd cystadlu brwd unwaith yn rhagor yn Neuadd San Pedr Caerfyrddin gydag Elan Jones, Clwb Cwmann yn troedio’r llwyfan ac yn derbyn nifer helaeth o wobrau:- Ail yn y Canu Unigol 16 ac iau, a cyntaf yn y Llefaru 18 ac iau. Lois Thomas o glwb Llanllwni yna’n cipio’r ail wobr yng nghystadleuaeth yr Unawd 21 ac iau a Carwen George yn ennill yng nghystadleuaeth Unawd 26 ac iau.\nGwelsom bawb yn tynnu ynghyd yng nghystadlaethau grŵp, gyda Chlwb Cwmann yn derbyn yr ail wobr yn y Dawnsio Cyfoes a Dyffryn Cothi yn derbyn y drydedd wobr. Clwb Llanllwni yna’n cipio’r wobr gyntaf yn y parti llefaru a thrydydd yn y meim.\nI fyd comedi yr awn nesa gan longyfarch Deian Thomas, Dyffryn Cothi am ennill cystadleuaeth y Stand Yp ac i Owain Davies, Clwb Llanllwni am dderbyn y drydedd wobr, ac yna chwerthin mawr oedd yn y neuadd wrth wylio cystadleuaeth o safon uchel iawn sef :- Deuawd/ Triawd Doniol gyda’r deuawd adnabyddus Deian ac Eirwyn o Glwb Dyffryn Cothi yn ennill y drydydd safle a’r triawd o Lanllwni Hefin, Siriol ac Ifor yn ennill yr ail safle.\nWedi tridiau o gystadlu brwd mi ddaeth y canlyniadau. Llongyfarchiadau mawr iawn i Glwb Dyffryn Cothi am dderbyn y drydydd safle am y nifer uchaf o bwyntiau Gwaith Cartref, ond yn cipio’r wobr cyntaf ac yn derbyn Tarian Elonwy Phillips oedd Clwb Llanllwni a hefyd cipiodd yr ail safle ar ddiwedd yr holl gystadlu gan dderbyn Tarian hyfryd Nantabwla. Llongyfarchiadau mawr i chi.\nLlongyfarchiadau gwresog i bawb, a phob lwc i bawb fydd yn cynrychioli’r Sir yn Eisteddfod CFfI Cymru yn y Barri ddiwedd Mis Tachwedd. Hyfryd gweld mudiad fel y Ffermwyr ifanc yn mynd o nerth i nerth, gan rhoi platfform arbennig i gymunedau a phobl ifanc yr ardal.


Ynglŷn â CWTSH a’r canllawiau llesiant\nMae bod â chysylltiadau da â'ch cymuned - ei phobl, ei lleoedd a'i gweithgareddau - yn hynod fuddiol i'n lles a'n hiechyd. Mae'r wefan hon a'r canllawiau yma i'ch helpu chi i ddarganfod beth sy'n digwydd.\nMae’r canllawiau CWTSH yn cael eu cynhyrchu gan y Rhwydweithiau Lles Integredig ar y cyd â Chyfeillion Lles Caerffili a Dewis gyda chefnogaeth lleol cysylltwyr cymunedol a thîm Caerffili Cares i helpu pobl i ddarganfod beth sydd ymlaen yn eu hardal i'w gefnogi a gwella eu lles a'u hiechyd .\nAr hyn o bryd, rydym yn cynhyrchu canllawiau wythnosol ar gyfer ardaloedd Rhymni, Tredegar Newydd, Bargod a Rhisga gydag ardaloedd Ystrad Mynach/Gelligaer i ddilyn yn yr wythnosau nesaf. Gobeithiwn ehangu hyn wrth fynd ymlaen ymlaen.\nGallwch ddarganfod beth sydd ar gael trwy Dewis ac Infoengine dolenni safle ar waelod y dudalen. Gallwch hefyd ddod o hyd i ddolen i'r Melo safle sydd â llu o adnoddau hunangymorth a dolenni i'ch helpu chi a'ch lles meddyliol.\nGallwch ychwanegu manylion eich digwyddiadau neu weithgareddau erbyn 5 pm ymlaen Dydd Iau am yr wythnos ganlynol erbyn :\ntecstio neu ffonio 07305 714 695\nCliciwch yma am ganllaw ardal Rhymni - gan gynnwys fersiwn print y gellir ei lawrlwytho\nardal Tredegar Newydd\nCliciwch yma am ganllaw ardal Tredegar Newydd - gan gynnwys fersiwn print y gellir ei lawrlwytho\nCliciwch yma am ganllaw ardal Bargod - gan gynnwys fersiwn print y gellir ei lawrlwytho\nCliciwch yma am ganllaw ardal Rhisga - gan gynnwys fersiwn print y gellir ei lawrlwytho